qundao/data-zh-poetry huggingface dataset:
輓履中學士二首·其一
作者：畢仲游
朝代：宋

孝悌由家法，詞章亦世傳。
婚姻甥舅好，門戶弟兄賢。
問疾猶樽俎，遺文謾簡篇。
平生惟一轍，何事不長年。
輓履中學士二首·其二
作者：畢仲游
朝代：宋

漫向蓬丘老，都無一遣車。
家人新買道，弔客舊通書。
樂事生來少，兼官病後除。
蒼蒼吾欲問，生理竟何如。
輓晁端友著作二首·其一
作者：畢仲游
朝代：宋

好學五車富，輕財四壁貧。
風流漢家令，文物晉詩人。
門戶青氈舊，窮途白髮新。
招魂誰解意，慚愧屈靈均。
輓晁端友著作二首·其二
作者：畢仲游
朝代：宋

試問生何事，清詩七百餘。
父兄無舊産，妻子有遺書。
散誕謀生懶，高情與世疏。
蒼天高莫問，長短竟何如。
輓李成之待制六丈三首·其一
作者：畢仲游
朝代：宋

高論嵇中散，行吟楚大夫。
笑談雖自若，放逐竟何辜。
浮世終難料，蒼天不可呼。
莫論身後事，忠義付諸孤。
輓李成之待制六丈三首·其三
作者：畢仲游
朝代：宋

道孤存白眼，骨朽任黄泉。
不與今人合，空爲後世憐。
文章還誤己，窮達竟歸天。
遺藁知猶在，應容手自傳。
輓李成之待制六丈三首·其二
作者：畢仲游
朝代：宋

西帥旌幢舊，東州几杖新。
偏裨嘗破膽，徒弟盍書紳。
雄略渾無敵，沈機妙若神。
不須鋤盜賊，公在本良民。
輓歐陽伯和三首·其一
作者：畢仲游
朝代：宋

不起斯人疾，哀歌未是哀。
淚流千點血，心死一團灰。
白日空垂照，悲風亦自來。
半塗成永訣，天道信悠哉。
輓歐陽伯和三首·其三
作者：畢仲游
朝代：宋

純孝慈顔感，悲啼令季傷。
鳬飛元傍母，雁少不成雙。
壽夭從開闢，賢愚竟渺茫。
不須論甲子，未省鬢毛蒼。
輓歐陽伯和三首·其二
作者：畢仲游
朝代：宋

慟哭西原迥，晴雲爲我陰。
山河一長劍，生死兩知心。
世譜傳來久，天文驗自今。
此名埋不得，未信九原深。
輓歐陽文忠公三首·其一
作者：畢仲游
朝代：宋

夜夢鈞天去不還，送車千乘出長安。
醉翁亭遠名空在，會老堂深壁未乾。
墓草荒凉秋日暗，松林蕭索晚風寒。
北山有石誰能取，四十年名不易刊。
輓歐陽文忠公三首·其三
作者：畢仲游
朝代：宋

冠冕魁梧二府尊，義緣宗社不謀身。
生前事業成三主，天下文章無兩人。
志與經綸埋厚地，道懷正直作明神。
未年七十身先退，再使人間風俗淳。
輓歐陽文忠公三首·其二
作者：畢仲游
朝代：宋

少師盛德書生服，居士高名數歲餘。
清潁歸來人事近，白雲乘去夜堂虛。
累朝舊籍刊成史，集古新編滿載車。
聞說使星來已晚，茂陵應復進遺書。
輓王元之相公二首·其一
作者：畢仲游
朝代：宋

門風清可尚，有道付陶甄。
舊載傳家榜，新承顧命篇。
遺文星轉斗，定策日升天。
東府功名地，安居十五年。
輓王元之相公二首·其二
作者：畢仲游
朝代：宋

道與風雲會，思留雨露滋。
小心黄閣老，大手白麻詞。
家有衣冠盛，朝無故舊私。
不須三寸舌，終號帝王師。
輓盧革通議三首·其一
作者：畢仲游
朝代：宋

耆宿今多少，惟公景德人。
家鄰吳市卒，名重漢庭臣。
路在猶耕月，門閒似送春。
纔知圖畫好，時見舊精神。
輓盧革通議三首·其三
作者：畢仲游
朝代：宋

誰記先生事，聲名五十年。
素風人不及，陰德世相傳。
氣與名流合，官隨子舍遷。
闔門賓客散，悵望白雲天。
輓盧革通議三首·其二
作者：畢仲游
朝代：宋

教子生前貴，休官物外榮。
居家金節重，開戶玉棺輕。
江水元如舊，松林長未成。
祗應山鳥憾，長向壠頭鳴。
輓范丞相忠宣公六首·其一
作者：畢仲游
朝代：宋

曳杖三朝老，持衡一品尊。
忽同秦逐客，幾見楚冤魂。
公衮方還第，輀車已及門。
遺言不須記，一一表中存。
輓范丞相忠宣公六首·其三
作者：畢仲游
朝代：宋

伏枕言雖少，遺書志可哀。
尚謀裨國事，猶欲盡人材。
白日空垂照，悲風亦自來。
更驚諸老盡，吾道信悠哉。
輓范丞相忠宣公六首·其二
作者：畢仲游
朝代：宋

出處從來定，榮華取次休。
嘗看居相府，只似在安州。
不事千金産，能捐萬戶侯。
哀哉天報施，僅免葬江流。
輓范丞相忠宣公六首·其五
作者：畢仲游
朝代：宋

忠義傳三世，衣冠盛百年。
功名富貴地，父子弟兄賢。
被放長如往，生歸豈偶然。
至家還不起，無處問蒼天。
輓范丞相忠宣公六首·其六
作者：畢仲游
朝代：宋

揮淚西原上，晴雲爲我陰。
誰知如望歲，竟不復爲霖。
主聖空撝己，民思未絕吟。
已休還一慟，非但哭知音。
輓范丞相忠宣公六首·其四
作者：畢仲游
朝代：宋

大節誰堪擬，危言每可驚。
不牽身外物，寧向澤邊行。
近闕官皆復，還家沒亦榮。
升堂誰慟哭，知是老門生。
送交代楊應之判官歸洛
作者：畢仲游
朝代：宋

借問楊夫子，還家洛浦春。
兩爲黄綬吏，雙健白頭親。
烏帽斜欹面，斑衣穩稱身。
鵲靈方報喜，龜夢久方神。
高卧今賢相，居閒舊老臣。
上堂從隠几，侍坐好書紳。
存沒空懷感，交遊素耐貧。
先生墳上淚，御史甑中塵。
嵩頂饒穿屐，伊流慣幅巾。
直弦歌太尉，曲學笑平津。
自滯心元懶，偷閒味却真。
折腰陶靖節，散髮屈靈均。
王屋風鳴籟，龍門月漾銀。
白芽烹澗水，綠笋當江蓴。
折鹿諸儒喜，騎馿大尹嗔。
贈人袍已弊，賒酒券常新。
小子元疏放，忘歸任屈伸。
馬肝嗟屢食，犬吠脫無因。
文史慚方朔，形骸謝伯倫。
恥同珠履客，寧作醉鄉人。
瓜熟叨爲代，情親願卜鄰。
乞牋金躑躅，試研玉麒麟。
祖道無供帳，停車有吐茵。
心胸兩傾倒，轇轕動星辰。
送太師潞國文公致仕赴闕朝覲歸洛
作者：畢仲游
朝代：宋

事業觀前輩，河汾出異人。
擎天爲柱石，蓋代服經綸。
早歲登黄閣，羣公會紫宸。
指揮平大盜，咳唾福生民。
契合由天意，威行靜塞塵。
飽聞鳴鸑鷟，久已畫麒麟。
陰德歸宗社，昌言啟聖神。
功成絕能口，道在不謀身。
自昔規模定，于今風俗淳。
立廷山不動，容物海無津。
文力揮南斗，台光拱北宸。
英姿元岌嶪，雄略只逡巡。
慷慨遺軒冕，光華被縉紳。
十年三冊命，四海一師臣。
貴極多齊物，名高却任真。
氣完神洒落，骨老石嶙峋。
正殿需雲合，初筵醴酒淳。
異恩非故事，全美勸朝倫。
高卧鵷鴻集，忘懷鳥雀馴。
鬻熊心益壯，尚父德逾新。
行色嚴舟御，榮光照席珍。
二疏翻小節，九老盡佳賓。
坐上文章士，田間道義鄰。
曹劉不難致，園綺會相親。
穎脫居塵外，逍遥占水濱。
孔光靈壽杖，山簡接䍦巾。
賤子登門晚，微官侍坐頻。
倦遊心落拓，多難骨酸辛。
懷古悲寥廓，低顔任屈伸。
鄒裾羞掃地，墨突自營薪。
餓死猶思洛，當年偶過秦。
填溝知幸免，彈鋏更何因。
宦况淳于賤，交情鮑叔貧。
廢書頑度日，逃飲病酬春。
請謁衣冠弊，留連體貌均。
不堪名碌碌，尚辱誨諄諄。
器小甘無用，詞繁恥重陳。
綵衣圍鶴氅，壽酒吹魚鱗。
江海新歸計，乾坤舊化均。
終篇懷感激，肝膽覺輪囷。
送寅亮宣義赴明州
作者：畢仲游
朝代：宋

隨分之官好，舟行不計程。
江山新入夢，風物舊知名。
客館離人醉，賓筵楚士清。
須知今夜月，近海更分明。
送朱彥文通直從慶陽辟命
作者：畢仲游
朝代：宋

洛陽之人秀眉宇，束髮從軍心自許。
南徹梁江西瀚海，萬里相從舊賓主。
慶州之險山作城，青岡路狹如鬭鼠。
我嘗與君馳大漠，夜掘黄沙枕冰土。
君今重行計安出，羽檄攙槍待君處。
去年天狗墮地鳴，今年擬破靈鹽城。
男兒鞍馬是常事，髀肉消盡須重生。
况君到日春風發，行雲夜閉沙場月。
戰馬沾泥不用嫌，功成便浴讎人血。
君不見高平范公慶曆時，往築大順人不知。
千金散士得死力，橫山可取猶提携。
至今塞下呼老子，關中使者公之兒。
當年議奏千萬語，攻守二策真可師。
勿云近事不足道，狄青之輩爲偏裨。
送王君儀北歸
作者：畢仲游
朝代：宋

不能送君行，强題送君詩。
詩中有鄙語，不是離別辭。
君長不五尺，氣若千丈蜺。
談經掩衆口，論道驚羣兒。
况君擅才華，文若老吏爲。
剛腸乏軟語，面折不我隨。
人嘗論君材，照坐珊瑚枝。
疇能論君心，清靜如摩尼。
奈何三十六，未免州縣卑。
君裝赴國門，僕瘦病馬羸。
太倉幸可糴，窮達慎所之。
儒冠易感慨，華屋難伸眉。
紛紛兒女曹，足令壯士悲。
工部貪採藥，漢老甘茹芝。
不逢方外人，勿吐胸中奇。
送田百里歸唐
作者：畢仲游
朝代：宋

田百里，飄泊如雲心似水，我每思之中夜起。
忽來訪我黄河涘，抵掌欣欣不能已。
身形雖么麽，膽大無與比。
茲行若過汝水濆，爲寄新詩與陳子。
送范德孺使遼
作者：畢仲游
朝代：宋

都門冠蓋如雲多，馬頭匼匝金盤陀。
平明三節出城去，使華已過桑乾河。
桑乾地寒氈作屋，冰霜滿野飛鴻鵠。
道旁簫鼓動地迎，鐵面蕃兒皆拭目。
金玦裝成寶刀利，銀鞍半露貂裘燠。
日高賓館駐前旌，饋客往來隨酪粥。
河間未弛新亭障，山後猶存舊風俗。
幽燕婦女白如脂，露面來覘漢冠服。
邊風吹雪罨氈城，氈城在處爲屯營。
黄沙行盡到靴淀，新年下馬單于庭。
庭中之人識漢事，而公赫赫傳家聲。
君臣把酒重相勸，知有從來忠孝名。
好言天子神聖武，際天接地皆王土。
桑麻萬里富中原，制作千年還太古。
白日親觀丹鳳翔，黄河近報神魚舞。
不須鐵甲屯大荒，坐見長城倚天宇。
况君總髮懷剛腸，往年司直中書堂。
單騎走馬絕瀚海，而今復使天一方。
平時出入雖故事，男兒舉足安可量。
鄙人再拜贈公語，北邊射獵雲雪岡。
平安烽火三萬日，羽林超距閒金湯。
年年蕃馬輸漢地，後車碨礧牽玄黄。
願持成效獻天子，歸來躍出尚書郎。
歸來躍出尚書郎，鏘金鳴玉趨明光。
送鄆州楊子安教授由京歸洛
作者：畢仲游
朝代：宋

好去嵩陽客，清河穩放船。
東州新學校，南郭富林泉。
悟道先生敏，爲文子弟傳。
烏皮常隠几，黄絹動成篇。
太尉風流在，裴休理性玄。
老松生幹直，大海得珠圓。
肆筆君房好，論才賈傅傳。
尚書行給札，博士久虛員。
獻策諸公喜，談經衆手編。
長鯨鱗鬣就，儀鳳羽毛鮮。
小子甘環堵，窮途懶著鞭。
家貧門外轍，酒價杖頭錢。
官冷雖知命，身閒學問禪。
功名看異日，交契懶同年。
明月行梁苑，凉風度潁川。
叫閽宜上疏，負郭莫歸田。
散飲盃投地，更闌斗挂天。
離懷吟不足，彈斷古琴弦。
過天清寺
作者：畢仲游
朝代：宋

收拾閒官作伴來，百年懷抱爲君開。
高標不數慈恩塔，迥眺如登單父臺。
料有神明扶岌嶪，恍疑星斗接崔嵬。
不妨痛飲相牽率，待把生涯付酒杯。
過朱僊驛
作者：畢仲游
朝代：宋

氣象皇州近，川原暮靄中。
沙平千里白，日入半城紅。
出處形容改，驅馳歲月同。
身名行可料，天地一衰翁。
過泗州贈同行
作者：畢仲游
朝代：宋

往來不絕千竿繖，頭尾相銜兩岸船。
安得樓高三萬丈，與君直上看雲烟。
遷居潁谷
作者：畢仲游
朝代：宋

漸入深山處，都無客到來。
輕裘勝挾纊，渴飲當銜杯。
得失情何預，閒忙老共催。
清風一披拂，安坐興悠哉。
郾城道中阻雨
作者：畢仲游
朝代：宋

秋雨連三晝，羸驂驅不前。
氣昏吁可怕，雲斷復相連。
風急時翻蓋，泥暄懶著鞭。
窮途不須問，吾道付高天。
酒後
作者：畢仲游
朝代：宋

爲爾題詩句，詩成莫浪傳。
避人那是怯，勸酒自知妍。
翠袖身如削，清歌喉未圓。
良宵誰與並，明月共嬋娟。
金錯刀
作者：畢仲游
朝代：宋

傾囊倒篋皆珍怪，中有如刀兩大錢。
不是美新能制作，爲憐今近一千年。
陪蒲守景叔學士會暢家園
作者：畢仲游
朝代：宋

亭幽宜更酌，樹近合頻行。
蒲劍槮槮長，荷錢疊疊生。
隔林千岫踴，带郭一川橫。
共選尋山屐，無心更濯纓。
雞鳴行
作者：畢仲游
朝代：宋

雞鳴問路行，挾馬渡溱洧。
老樹勢突兀，指點疑山觜。
茅茨漸分明，牛馬猶昏翳。
霜落路四平，星沉天若水。
小民幸安樂，朝廷多賢士。
食祿乃强顔，流連爲妻子。
吾聞嵇阮輩，放蕩形骸弛。
而我小縣中，區區又何理。
離蒲中簡游景叔知府少卿
作者：畢仲游
朝代：宋

經歲思歸偶得歸，清歌未徹醉如泥。
籃輿徑遂西城過，鸛鵲樓高不及題。
靜勝軒
作者：畢仲游
朝代：宋

官居背西墉，有居惟蔀室。
川原在其外，指掌千里隔。
李侯富天巧，鑿壁盜山色。
清風灑面至，竹蔭橫西北。
坐令方丈地，萬古遺勝蹟。
管氏南州來，謂侯有靜德。
朱輪走岐路，夫子駕牛軛。
權門聚冠蓋，夫子偃空壁。
甘貧分始定，樂道心乃得。
自怪塵土人，茲焉憩行役。
欲爲居士操，聲淡不可識。
欲學幽人吟，詞野不可易。
忘懷古今混，問道乾坤窄。
此意竟如何，青燈夜方寂。
題崇因寺
作者：畢仲游
朝代：宋

閒遊偶此共攀緣，勝事誰能爲我傳。
山鳥無巢任來往，溪流有石更潺湲。
路迷空谷寒生霧，目極平林遠自烟。
便是瀛洲與方丈，不知何處有飛仙。
飛泉
作者：畢仲游
朝代：宋

飛泉噴薄萬珠圓，宛似驪山十月間。
好作湯池浴寒月，醒人心處是潺潺。
鴻濛歌
作者：畢仲游
朝代：宋

山川鴻濛火未流，祝融羽衛行九州。
南方有氣纏斗牛，乃生之人宜公侯。
諫書十上辭不留，繡衣夜過咸陽樓。
清談玉帳羌戎羞，羽林超距閒貔貅。
單車弭節浉岸遊，世間萬事公無求。
茲辰歌舞良燕休，滿堂賓客來曹劉。
再拜酌酒交獻酬，文彩照耀珊瑚鈎。
願公壽考踰山丘，以八千歲爲春秋。
送程給事知越州
作者：畢仲衍
朝代：宋

朝回鳴櫓下東流，人自承明向越州。
印綬光華將過里，江山蕭灑去迎秋。
香銷瑣闥成新夢，雲映蓬萊識舊遊。
須體聖心圖任切，鑑湖雖好莫淹留。
送程給事知越州·其一
作者：畢仲連
朝代：宋

玉籍殊科四十秋，徊翔藩翰幾淹留。
五羊舊治功尤著，百越新恩志已酬。
健節亭亭心益壯，清吟一一思如流。
壺漿滿道爭迎處，晝錦應先駐虎邱。
送程給事知越州·其二
作者：畢仲連
朝代：宋

鐃鼓喧喧逐迅流，旆旌明滅擁行舟。
三吳作鎮侯藩重，一道提兵帝澤優。
錦里江山歸興逸，鑑湖風月到時秋。
祇應圖任須元老，促召猶能駐虎丘。
湯家市
作者：畢公信
朝代：宋

下馬湯家市，前村數里賒。
敗籬瓜少蔓，簇舍荳先花。
環碧堂
作者：畢公信
朝代：宋

方塘納霽景，一碧共晴寒。
微波坐來息，人意亦平寬。
環翠堂
作者：畢公信
朝代：宋

羣山關設險，高屋照多陰。
晴嵐度丘壑，疏翠上衣襟。
國清寺
作者：畢士安
朝代：宋

三四百年寺，今來國又清。
若非逢聖祚，徒自有嘉名。
月殿五峰色，風松十里聲。
不緣君命束，便好脫塵纓。
楊照承議蘆雁枕屏
作者：畢士安
朝代：宋

畫師不肯傳風蝶，故作枯乾逞奇絕。
清秋未合結繁陰，深戶何從灑飛雪。
雪裏鴨兒苦耐寒，眠沙枕浦白雲團，黄蘆槭槭枝葉乾。
江頭鳴雁恰飛起，恍如身到瀟湘間。
瀟相洞庭雲水隔，山路坡陁斷行客。
從來冬景畫已難，况有翎毛似崔白。
已覺冰漫稻粱少，更疑水宿溪垠窄。
生平有道付滄洲，今日床頭動行色。
屏風主人家近遠，我昔曾過潯陽縣，田蘆野雁嘗親見。
出門解榻定相逢，借我家鄉令對面。
禁林讌會之什
作者：畢士安
朝代：宋

好文英主古難齊，寵重詞臣意弗低。
睿藻清新刊翠琰，神蹤飛動在璇題。
芸籤許效蓬萊閣，花檻容模罨畫溪。
樂聖朋儕開綺席，愛君誠抱挂金閨。
買臣晚遇知多幸，犬子端憂思轉稽。
天地恩私無以報，只將兢慎對芝泥。
答王黄門寄密蒙花
作者：畢士安
朝代：宋

多病眼昏書懶寄，煩君遠寄密蒙花。
愁無內史兼詞翰，爲寫真方到海涯。
滿庭芳
作者：畢大節
朝代：宋

井絡儲精，岷江鍾秀，挺生名世真賢。充閭佳氣，非霧亦非煙。況值小春時候，蓂背下、八莢爭妍。餘波在，九華父老，歌頌轓喧嗔。三年。書治最，南唐重賦，一旦俱蠲。此恩垂不朽，刻石流傳。願借滄溟為壽，玳筵上、滿吸長川。從茲去，鸞坡鳳閣，平步穩登仙。
滿庭芳
作者：畢大節
朝代：宋

玉筍京華，紫荷香潤，宴閒密侍西清。碧幢金節，仍尹鳳皇城。須信千齡慶遇，丹霄上、重疊恩榮。時多暇，湖山麗景，許酒樂昇平。新春。逢誕日，鶯花漸好，初過燒燈。想笙歌叢裡，醉賞瑤觥。佔盡人間福壽，行看取、穩贊機衡。貂蟬映，朱顏綠鬢，沙路馬蹄輕。
贈林子山
作者：畢漸
朝代：宋

兒童聞說子山名，將謂先生是古人。
海上偶經仙洞府，巖前猶見玉精神。
南華久徹逍遥夢，兜率重來自在身。
携得新詩天上去，不教辜負到全閩。
凝碧亭
作者：畢田
朝代：宋

四面山屏疊萬重，古嵐濃翠鎖寒空。
清秋獨倚危闌立，身在琉璃世界中。
大哀洲
作者：畢田
朝代：宋

玉輦南巡去不還，翠娥望斷楚雲間。
波寒剩寫哀絃怨，露冷偏滋淚篠斑。
一水盈盈傷遠目，九峰𡾼𡾼慘愁顔。
荒洲千古凄涼地，半掩空祠向暮山。
擲鉢峰
作者：畢田
朝代：宋

應將鉢渡鬬神通，擲去乘將赴帝宮。
爭似嶺頭提不起，于今相續闡真風。
朱陵洞水簾
作者：畢田
朝代：宋

洞門千尺掛飛流，玉碎珠聯冷噴秋。
今古不知誰捲得，綠蘿爲带月爲鉤。
真霜寺
作者：畢田
朝代：宋

石上泉華噴猛霜，境奇因此闢禪坊。
使君環笏留何用，枯木千餘滿一堂。
神鼎山
作者：畢田
朝代：宋

玉趾分明印絕巓，藥成仙去幾千年。
深藏寶鼎今方出，合得丹經與世傳。
羅漢縧
作者：畢田
朝代：宋

五百酰栖絕洞深，空留轍跡杳難尋。
綠絲縧带何人施，長到春來掛滿林。
醉鄉
作者：畢田
朝代：宋

三宿酣神酎，鄉名因此呼。
山中千日者，自合是仙都。
香水
作者：畢田
朝代：宋

坎上浮圖已拂天，椒蘭遺馥尚依然。
九重無復脩常貢，空有香名與邑傳。
鵝羊山
作者：畢田
朝代：宋

羽客何年此鍊丹，尚留空竈鎮孱顔。
雲中雞犬仙應遠，山下鵝羊石轉頑。
湘渚幾因滄海變，遼城無復令威還。
何年仙馭還來此，盡遣飛騰上九關。
好事近
作者：畢良史
朝代：宋

高會罷飛觴。方錦再移珍席。雷鼎乍烹甘液，試問侯蒼璧。翠虯寶釧捧殷勤，明滅粲金碧。賓主放懷談笑，滿華堂春色。
书中山驿壁
作者：番阳布衣
朝代：宋

回头四十五年非，无赖秋光满客衣。可惜吴中莼菜好，陆机张翰不同归。
书中山驿壁
作者：番阳布衣
朝代：宋

回头四十五年非，无頼秋光满客衣。
可惜吴中莼菜好，陆机张翰不同归。
書中山驛壁
作者：番陽布衣
朝代：宋

回頭四十五年非，無頼秋光滿客衣。
可惜吳中蓴菜好，陸機張翰不同歸。
龍多山次馮使君韻·其一
作者：白丙
朝代：宋

今日相逢慰別顔，獲參後乘訪龍山。
古仙已去靈蹤在，杖屨尋幽喜共攀。
龍多山次馮使君韻·其二
作者：白丙
朝代：宋

陰陰雲霧埋仙境，不放山巒容易開。
風伯前驅爲除掃，分明認得使君來。
龙多山次冯使君韵
作者：白丙
朝代：宋

今日相逢慰别颜，获参后乘访龙山。古仙已去灵踪在，杖屦寻幽喜共攀。阴阴云雾埋仙境，不放山峦容易开。风伯前驱为除扫，分明认得使君来。
龙多山次冯使君韵·其一
作者：白丙
朝代：宋
体裁：七言绝句

今日相逢慰别颜，获参后乘访龙山。古仙已去灵踪在，杖屦寻幽喜共攀。
龙多山次冯使君韵·其二
作者：白丙
朝代：宋
体裁：七言绝句

阴阴云雾埋仙境，不放山峦容易开。风伯前驱为除扫，分明认得使君来。
句
作者：白云人
朝代：宋

犊外醉分芳草卧，鶑边吟踏落花行。
春日田园杂兴
作者：白云人
朝代：宋
体裁：句

犊外醉分芳草卧，莺边吟踏落花行。
贈丁和
作者：白侍郎
朝代：宋

步入羅湖石徑斜，陰陰喬木鎖煙霞。
小橋流水君須記，便是丁和處士家。
赠丁和
作者：白侍郎
朝代：宋
体裁：七言绝句

步入罗湖石径斜，阴阴乔木锁烟霞。小桥流水君须记，便是丁和处士家。
句
作者：白元礼
朝代：宋

剩甘饴作酒，最苦藙烹茶。
句
作者：白元禮
朝代：宋

賸甘飴作酒，最苦藙烹茶。
大涤山
作者：白元鉴
朝代：宋

天坛绝顶山，彷佛翠微间。
迹久苔纹碎，云根古木閒。
丹成人已去，鹤驾未曾还。
犹有箫吹响，时时下旧山。
大涤洞
作者：白元鉴
朝代：宋
体裁：五言律诗

灵山实秀德，仙圣杳难亲。水溜空沿石，云扃不见人。川原世上异，日月洞中春。欲出虚无境，应修有待身。
大滌山
作者：白元鑒
朝代：宋

天壇絕頂山，彷彿翠微間。
跡久苔紋碎，雲根古木閒。
丹成人已去，鶴駕未曾還。
猶有簫吹響，時時下舊山。
大滌洞
作者：白元鑒
朝代：宋

靈山實秀德，仙聖杳難親。
水溜空沿石，雲扃不見人。
川原世上異，日月洞中春。
欲出虛無境，應修有待身。
念奴娇·寄临安友
作者：白君瑞
朝代：宋

江干蹭蹬，镇寻常、怀想京城春色。静倚山亭凝望处，惟见鸟飞云幂。拂面埃尘，跳□□□，老却风流格。年来却有，短蓑轻棹胸臆。闻与俊逸嬉游，笙歌丛里，眷恋中华国。况是韶阳将近也，应办青骢金勒。丰乐阑干，西湖烟水，遍赏苏堤侧。举觞须酹，天隅犀渚孤客。
念奴娇·江干蹭蹬
作者：白君瑞
朝代：宋
体裁：词

江干蹭蹬，镇寻常、怀想京城春色。
静倚山亭凝望处，惟见鸟飞云幕。
拂面埃尘，跳□□□，老却风流格。
年来却有，短蓑轻棹胸臆。
闻与俊逸嬉游，笙歌丛里，眷恋中华国。
况是韶阳将近也，应办青骢金勒。
丰乐阑干，西湖烟水，遍赏苏堤侧。
举觞须酹，天隅犀渚孤客。
柳梢青
作者：白君瑞
朝代：宋

玉骨冰姿，天然清楚，雪裡曾看。物外幽人，細窺天巧，收入毫端。一枝影落雲箋。便似覺、清風夜寒。試向松窗，待閒一展，俗慮都捐。
柳梢青·玉骨冰姿
作者：白君瑞
朝代：宋
体裁：词

玉骨冰姿，天然清楚，雪里曾看。
物外幽人，细窥天巧，收入毫端。
一枝影落云笺。
便似觉、清风夜寒。
试向松窗，待闲一展，俗虑都捐。
柳梢青（曹溪英墨梅）
作者：白君瑞
朝代：宋

玉骨冰姿，天然清楚，雪里曾看。物外幽人，细窥天巧，收入毫端。一枝影落云笺。便似觉、清风夜寒。试向松窗，等闲一展，俗虑都捐。
水調歌頭
作者：白君瑞
朝代：宋

涼吹佛衣袂，助我上高臺。雲簷風棟，窗戶絕纖埃。四繞江山雄麓，萬古盤龍踞虎，壯氣銷崖嵬。二水中分遠，艇子自歸來。望白雲，迎碧漢，俯長淮。鐸聲到耳，亭亭孤塔現林隈。煙惹宮城深樹，日照酒樓簾幕，物象眼前排。長嘯下梯徑，欲去更徘徊。
水调歌头·凉吹佛衣袂
作者：白君瑞
朝代：宋
体裁：词

凉吹佛衣袂，助我上高台。
云檐风栋，窗户绝纤埃。
四绕江山雄麓，万古盘龙踞虎，壮气销崖嵬。
二水中分远，艇子自归来。
望白云，迎碧汉，俯长淮。
铎声到耳，亭亭孤塔现林隈。
烟惹宫城深树，日照酒楼帘幕，物象眼前排。
长啸下梯径，欲去更徘徊。
水调歌头·凉吹佛衣袂
作者：白君瑞
朝代：宋

凉吹拂衣袂，助我上高台。云檐风栋，窗户绝纤埃。四绕江山雄丽，万古盘龙踞虎，壮气锁崔嵬。二水中分远，艇子自归来。望白云，迎碧汉，俯长淮。铎声到耳，亭亭孤塔现林隈。烟惹宫城深树，日照酒楼帘幕，物象眼前排。长啸下梯径，欲去更徘徊。
满江红（木芙容）
作者：白君瑞
朝代：宋
体裁：词

木落林疏，秋渐冷、芙蓉新拆。傍碧水，晓妆初鉴，露匀妖色。故向霜前呈艳态，想应青女加怜惜。映朝阳、翠叶拥红苞，闲庭侧。岩桂香，随飘泊。篱菊嫩，陪幽寂。笑春红容易，被风吹落。满眼炯然宫锦烂，一身如寄神仙宅。把绿尊、莫惜醉相酬，春工力。
風入松
作者：白君瑞
朝代：宋

一冬不見雪花飛。愛日蕩晴暉。臘殘未解寒塘凍，東風細、已露春期。正是年時策馬，相隨村落尋梅。故人別久信音稀。排悶有新詩。雁聲北去江城暖，暗舒展、花柳容儀。屈指燒燈不遠，等閒休鎖雙眉。
风入松·寄故人
作者：白君瑞
朝代：宋
体裁：词

一冬不见雪花飞。爱日荡晴辉。腊残未解寒塘冻，东风细、已露春期。正是年时策马，相随村落寻梅。故人别久信音稀。排闷有新诗。雁声北去江城暖，暗舒展、花柳容仪。屈指烧灯不远，等闲休锁双眉。
风入松（寄故人）
作者：白君瑞
朝代：宋
体裁：词

一冬不见雪花飞。爱日荡晴晖。腊残未解寒塘冻，东风细、已露春期。正是年时策马，相随村落寻梅。故人别久信音稀。排闷有新诗。雁声北去江城暖，暗舒展、花柳容仪。屈指烧灯不远，等闲休锁双眉。
初伏后偶书呈抑之
作者：白子仪
朝代：宋

炎天三伏经初伏，火烈石焚疑此时。
鈎带已逢瓜入座，扶疎还爱树成帷。
良田广宅富家事，万壑千岩逋客期。
顾念宿心俱未适，但惭种种鬓垂丝。
初伏后偶书呈抑之
作者：白子仪
朝代：宋

炎天三伏经初伏，火烈石焚疑此时。钩带已逢瓜入座，扶疏还爱树成帷。良田广宅富家事，万壑千岩逋客期。顾念宿心俱未适，但惭种种鬓垂丝。
季冬立春后有雪呈诸公
作者：白子仪
朝代：宋

南亩先曾集素霙，缤纷又拂岁峥嵘。得无留滞青春色，况复蔽亏红日明。司历不能分昼刻，勾芒何处待时行。岂如直近农耕候，万耳听来甘雨声。
季冬立春后有雪呈诸公
作者：白子仪
朝代：宋

南亩先曾集素霙，缤纷又拂岁峥嵘。
得无留滞青春色，况復蔽亏红日明。
司历不能分昼刻，勾芒何处待时行。
岂如直近农耕候，万耳听来甘雨声。
景孙八月十四日惠酒
作者：白子仪
朝代：宋

金瓮兰英见贶时，桂轮犹惜一分亏。未知望夜谁同赏，先喜醉乡今有期。飞盖正怀曹子建，登楼何待庾元规。薄帷长簟忘秋兴，且洗清尘举渌卮。
景孙八月十四日惠酒
作者：白子仪
朝代：宋

金瓮兰英见贶时，桂轮犹惜一分亏。
未知望夜谁同赏，先喜醉乡今有期。
飞盖正怀曹子建，登楼何待庾元规。
薄帷长簟忘秋兴，且洗清尘举渌巵。
暑伏偶书呈端祖抑之
作者：白子仪
朝代：宋

岁时三伏每相承，雨汗居人因不胜。况是五弦均长养，何须六幕苦炎蒸。中乾愿沃仙盘露，上赐堪加凌室冰。安得天风破烦溽，释然群动返清澄。
暑伏偶书呈端祖抑之
作者：白子仪
朝代：宋

岁时三伏每相承，雨汗居人因不胜。
况是五絃均长养，何须六幕苦炎蒸。
中干愿沃仙盘露，上赐堪加凌室冰。
安得天风破烦溽，释然羣动返清澄。
次韵和抑之寒食
作者：白子仪
朝代：宋

良辰今日正寒食，收拾宾槃宜再三。落笔唱酬宜不倦，把花醒醉亦何惭。客来常满眼无白，人道半痴心所甘。幸是禁烟芳节在，接䍦倒载定能堪。馀花茂草引醺酣，礼节休言爵止三。芳岁现逢虽强笑，少年相对但多惭。尚驱俗驾终何适，不辟愁门却未甘。难把长绳系春日，若非觞斝更谁堪。
次韵和抑之寒食·其一
作者：白子仪
朝代：宋
体裁：七言律诗

良辰今日正寒食，收拾宾槃宜再三。落笔唱酬宜不倦，把花醒醉亦何惭。客来常满眼无白，人道半痴心所甘。幸是禁烟芳节在，接䍦倒载定能堪。
次韵和抑之寒食·其二
作者：白子仪
朝代：宋

余花茂草引醺酣，礼节休言爵止三。
芳岁现逢虽强笑，少年相对但多惭。
尚驱俗驾终何适，不闢愁门却未甘。
难把长绳繫春日，若非觞斝更谁堪。
次韵和抑之寒食·其二
作者：白子仪
朝代：宋

馀花茂草引醺酣，礼节休言爵止三。芳岁现逢虽强笑，少年相对但多惭。尚驱俗驾终何适，不辟愁门却未甘。难把长绳系春日，若非觞斝更谁堪。
立夏后大热偶书
作者：白子仪
朝代：宋

朱辂初闻建赤旗，绿杨犹啭旧黄鹂。
和风骀荡无三月，炎气凭陵又一时。
飘去余香花衬屐，覆来浓荫叶成帷。
秋光只在前山裏，不日凉襟却共披。
立夏后大热偶书
作者：白子仪
朝代：宋

朱辂初闻建赤旗，绿杨犹啭旧黄鹂。和风骀荡无三月，炎气凭陵又一时。飘去馀香花衬屐，覆来浓荫叶成帷。秋光只在前山里，不日凉襟却共披。
端午书事
作者：白子仪
朝代：宋

火云方炽又风熏，谁柅天边午日轮。
靖郭所生为贵子，灵均已死作忠臣。
朝衣耻立鸡争地，宾幄难量狗盗人。
休语前书忧喜事，浴兰角黍是良辰。
端午书事
作者：白子仪
朝代：宋

火云方炽又风薰，谁柅天边午日轮。靖郭所生为贵子，灵均已死作忠臣。朝衣耻立鸡争地，宾幄难量狗盗人。休语前书忧喜事，浴兰角黍是良辰。
西归中秋夜宿三泉寄仙之公南
作者：白子仪
朝代：宋
体裁：七言律诗

日涉征涂信马前，鸿飞时节几怀贤。青山渐向故园近，皓月更临归驿圆。四乘光荣惭太子，一箪穷陋本颜渊。江皋上客红莲幕，犹荷明恩未弃捐。
除夜呈抑之
作者：白子仪
朝代：宋

逸景运寒燠，良辰徒送迎。冬权讫昏暮，岁籥改黎明。华发任疏飒，宿心无变更。唯凭一樽酒，时得慰劳生。
除夜呈抑之
作者：白子仪
朝代：宋

逸景运寒燠，良辰徒送迎。
冬权讫昏暮，岁籥改黎明。
华髮任疎飒，宿心无变更。
唯凭一樽酒，时得慰劳生。
初伏後偶書呈抑之
作者：白子儀
朝代：宋

炎天三伏經初伏，火烈石焚疑此時。
鈎带已逢瓜入座，扶疎還愛樹成帷。
良田廣宅富家事，萬壑千巖逋客期。
顧念宿心俱未適，但慚種種鬢垂絲。
季冬立春後有雪呈諸公
作者：白子儀
朝代：宋

南畝先曾集素霙，繽紛又拂歲崢嶸。
得無留滯青春色，況復蔽虧紅日明。
司曆不能分晝刻，勾芒何處待時行。
豈如直近農耕候，萬耳聽來甘雨聲。
景孫八月十四日惠酒
作者：白子儀
朝代：宋

金甕蘭英見貺時，桂輪猶惜一分虧。
未知望夜誰同賞，先喜醉鄉今有期。
飛蓋正懷曹子建，登樓何待庾元規。
薄帷長簟忘秋興，且洗清塵舉淥巵。
暑伏偶書呈端祖抑之
作者：白子儀
朝代：宋

歲時三伏每相承，雨汗居人因不勝。
況是五絃均長養，何須六幕苦炎蒸。
中乾願沃仙盤露，上賜堪加凌室冰。
安得天風破煩溽，釋然羣動返清澄。
次韻和抑之寒食·其一
作者：白子儀
朝代：宋

良辰今日正寒食，收拾賓槃宜再三。
落筆唱酬宜不倦，把花醒醉亦何慚。
客來常滿眼無白，人道半癡心所甘。
幸是禁烟芳節在，接䍦倒載定能堪。
次韻和抑之寒食·其二
作者：白子儀
朝代：宋

餘花茂草引醺酣，禮節休言爵止三。
芳歲現逢雖强笑，少年相對但多慚。
尚驅俗駕終何適，不闢愁門却未甘。
難把長繩繫春日，若非觴斝更誰堪。
立夏後大熱偶書
作者：白子儀
朝代：宋

朱輅初聞建赤旗，綠楊猶囀舊黄鸝。
和風駘蕩無三月，炎氣憑陵又一時。
飄去餘香花襯屐，覆來濃蔭葉成帷。
秋光只在前山裏，不日凉襟却共披。
端午書事
作者：白子儀
朝代：宋

火雲方熾又風薰，誰柅天邊午日輪。
靖郭所生爲貴子，靈均已死作忠臣。
朝衣耻立雞爭地，賓幄難量狗盜人。
休語前書憂喜事，浴蘭角黍是良辰。
西歸中秋夜宿三泉寄仙之公南
作者：白子儀
朝代：宋

日涉征塗信馬前，鴻飛時節幾懷賢。
青山漸向故園近，皓月更臨歸驛圓。
四乘光榮慚太子，一簞窮陋本顔淵。
江臯上客紅蓮幕，猶荷明恩未棄捐。
除夜呈抑之
作者：白子儀
朝代：宋

逸景運寒燠，良辰徒送迎。
冬權訖昏暮，歲籥改黎明。
華髮任疎颯，宿心無變更。
唯憑一樽酒，時得慰勞生。
东屯行
作者：白巽
朝代：宋

雨足稻畦春水满，插秧未半青短短。
马尘追逐下关头，北望东屯转山坂。
一川洗尽峡中想，远浦疎林分气象。
沟塍漫漫堰源低，滩濑泠泠石矶响。
中田筑场亦有庐，翚飞夏屋何渠渠。
李氏之子今地主，少陵祠堂疑故居。
东屯行
作者：白巽
朝代：宋

雨足稻畦春水满，插秧未半青短短。马尘追逐下关头，北望东屯转山坂。一川洗尽峡中想，远浦疏林分气象。沟塍漫漫堰源低，滩濑泠泠石矶响。中田筑场亦有庐，翚飞夏屋何渠渠。李氏之子今地主，少陵祠堂疑故居。
句
作者：白巽
朝代：宋

分符真吏隐，燕寝傍岩栖。
句
作者：白巽
朝代：宋

分符真吏隐，燕寝傍岩栖。
题江山堂
句
作者：白巽
朝代：宋

分符真吏隠，燕寝傍岩栖。
句
作者：白巽
朝代：宋

分符真吏隠，燕寢傍巖棲。
東屯行
作者：白巽
朝代：宋

雨足稻畦春水滿，插秧未半青短短。
馬塵追逐下關頭，北望東屯轉山坂。
一川洗盡峽中想，遠浦疎林分氣象。
溝塍漫漫堰源低，灘瀨泠泠石磯響。
中田築場亦有廬，翬飛夏屋何渠渠。
李氏之子今地主，少陵祠堂疑故居。
鐵袈裟
作者：白彥惇
朝代：宋

步繞危峯渡翠崖，捫蘿初上更崔嵬。
他年若有尋真分，定結茅廬傍此臺。
铁袈裟
作者：白彦惇
朝代：宋

步绕危峯渡翠崖，扪萝初上更崔嵬。
他年若有寻真分，定结茅庐傍此台。
铁袈裟
作者：白彦惇
朝代：宋

步绕危峰渡翠崖，扪萝初上更崔嵬。他年若有寻真分，定结茅庐傍此台。
三月八日过西马塍
作者：白珽
朝代：宋

散策好春日，湖西古马塍。
阴晴虽不定，天地自分明。
柳处风无力，蛙时水有声。
园家分半席，问得御花名。
三月八日過西馬塍
作者：白珽
朝代：宋

散策好春日，湖西古馬塍。
陰晴雖不定，天地自分明。
柳處風無力，蛙時水有聲。
園家分半席，問得御花名。
余杭四月
作者：白珽
朝代：宋

四月余杭道，一晴生意繁。
朱樱青豆酒，绿草白鹅村。
水满船头滑，风轻袖影翻。
几家蚕事动，寂寂昼关门。
冷泉亭
作者：白珽
朝代：宋
体裁：古风

灵山本清净，一泉渟其中。灵山孤飞来，此水将无同。山影压不尽，照见天玲珑。分明千尺冰，不独疑寒虫。京洛多风尘，到此一洗空。炎寒无二心，凛有操者风。泊然守空梵，万劫岂终穷。骊山有温泉，虚筑华清宫。
冷泉亭
作者：白珽
朝代：宋

灵山本清凈，一泉渟其中。
灵山孤飞来，此水将无同。
山影压不尽，照见天玲珑。
分明千尺冰，不独疑寒虫。
京洛多风尘，到此一洗空。
炎寒无二心，凛有操者风。
泊然守空梵，万劫岂终穷。
骊山有温泉，虚筑华清宫。
冷泉亭
作者：白珽
朝代：宋

靈山本清凈，一泉渟其中。
靈山孤飛來，此水將無同。
山影壓不盡，照見天玲瓏。
分明千尺冰，不獨疑寒蟲。
京洛多風塵，到此一洗空。
炎寒無二心，凜有操者風。
泊然守空梵，萬劫豈終窮。
驪山有溫泉，虛築華清宮。
净慈禅寺
作者：白珽
朝代：宋
体裁：七言律诗

奎额昭回龙屈盘，入门已觉厌尘寰。何当白发三千丈，来寄清风五百间。帝子釜摇金潋滟，家人卦剔翠孱颜。西湖日日船如织，半在南屏第一山。
凈慈禅寺
作者：白珽
朝代：宋

奎额昭回龙屈盘，入门已觉厌尘寰。
何当白髪三千丈，来寄清风五百间。
帝子釜摇金潋滟，家人卦剔翠孱颜。
西湖日日船如织，半在南屏第一山。
凈慈禪寺
作者：白珽
朝代：宋

奎額昭回龍屈盤，入門已覺厭塵寰。
何當白髪三千丈，來寄清風五百間。
帝子釜摇金瀲灩，家人卦剔翠孱顔。
西湖日日船如織，半在南屏第一山。
击蛇笏
作者：白珽
朝代：宋
体裁：古风

孔明庙前柏，手版贼其枝。枯秭无生气，众目炫一时。何如孔公笏，铁面含霜姿。虺蛇何足道，正气屡奸欺。祥符庆历间，岂无纤人斯。闻之胆为落，不在彼在兹。圣学亿万年，圣源浩无涯。八传得巨源，愤学求似之。遗经与遗物，保护如婴儿。万里去复远，见者咸赍咨。况此一尺槐，千载孔林思。非无原壤杖，非无少正铍。用舍各有时，小大各有施。畴能起段公，共赋甘棠诗。
击蛇笏
作者：白珽
朝代：宋

孔明庙前柏，手版贼其枝。
枯秭无生气，众目炫一时。
何如孔公笏，铁面含霜姿。
虺蛇何足道，正气屡奸欺。
祥符庆历间，岂无纤人斯。
闻之胆为落，不在彼在兹。
圣学亿万年，圣源浩无涯。
八传得巨源，愤学求似之。
遗经与遗物，保护如婴儿。
万里去復远，见者咸赍咨。
况此一尺槐，千载孔林思。
非无原壤杖，非无少正铍。
用舍各有时，小大各有施。
畴能起段公，共赋甘棠诗。
同陈太博诸公登六和塔
作者：白珽
朝代：宋
体裁：古风

龙山古化城，浮屠峙其巅。开殿生妙香，金碧森贝筵。应真俨若生，倒飞青金莲。头陀绀林丛，导我丹梯缘。初犹藉佛日，閟境鯈已玄。回头失谁何，叫啸衣相牵。且复忍须臾，当见快意天。娇儿诧先登，网户相钩连。炯若蚁在珠，九曲随盘旋。烂烂沧海开，落落云气悬。群峰可俯拾，背阅黄鹄骞。奇观兴懦夫，便欲凌飞仙。绝顶按坤维，始见南纪偏。神京渺何许，王气须停躔。舟车集百蛮，岛屿通人烟。一为帝王州，气压三大千。罡风洒毛发，铎语空蝉联。红红杏园花，愧乏慈恩篇。
同陈太博诸公登六和塔
作者：白珽
朝代：宋

龙山古化城，浮屠峙其巅。
开殿生妙香，金碧森贝筵。
应真俨若生，倒飞青金莲。
头陀绀林丛，导我丹梯缘。
初犹藉佛日，閟境鯈已玄。
回头失谁何，叫啸衣相牵。
且復忍须臾，当见快意天。
娇儿诧先登，网户相鈎连。
炯若蚁在珠，九曲随盘旋。
烂烂沧海开，落落云气悬。
羣峰可俯拾，背阅黄鹄骞。
奇观兴懦夫，便欲凌飞仙。
绝顶按坤维，始见南纪偏。
神京渺何许，王气须停躔。
舟车集百蛮，岛屿通人烟。
一为帝王州，气压三大千。
罡风洒毛髪，铎语空蝉联。
红红杏园花，愧乏慈恩篇。
同陳太博諸公登六和塔
作者：白珽
朝代：宋

龍山古化城，浮屠峙其巔。
開殿生妙香，金碧森貝筵。
應真儼若生，倒飛青金蓮。
頭陀紺林叢，導我丹梯緣。
初猶藉佛日，閟境鯈已玄。
回頭失誰何，叫嘯衣相牽。
且復忍須臾，當見快意天。
嬌兒詫先登，網戶相鈎連。
炯若蟻在珠，九曲隨盤旋。
爛爛滄海開，落落雲氣懸。
羣峰可俯拾，背閲黄鵠騫。
奇觀興懦夫，便欲凌飛仙。
絕頂按坤維，始見南紀偏。
神京渺何許，王氣須停躔。
舟車集百蠻，島嶼通人烟。
一爲帝王州，氣壓三大千。
罡風灑毛髪，鐸語空蟬聯。
紅紅杏園花，愧乏慈恩篇。
吳季子墓
作者：白珽
朝代：宋

聖人如日月，下照無黨私。
藏珠與韞玉，所得自華滋。
恭惟吳季子，夙稟明睿姿。
近取子臧節，遠紹泰伯基。
兩以大國讓，廉風起蠻夷。
觀樂義已燭，挂劍心如飴。
時方尚詐力，子獨恪且祇。
時方事寇攘，子獨甘棄遺。
孔子不到吳，聞風重齎咨。
佳城介申浦，采地亦在茲。
特書寄餘哀，豈不遐邇思。
惋惋龍蛇翥，皎皎星日垂。
禹世懷道義，取舍實繫之。
寄言邦之人，無但峴首悲。
吴季子墓
作者：白珽
朝代：宋

圣人如日月，下照无党私。
藏珠与韫玉，所得自华滋。
恭惟吴季子，夙禀明睿姿。
近取子臧节，远绍泰伯基。
两以大国让，廉风起蛮夷。
观乐义已烛，挂剑心如饴。
时方尚诈力，子独恪且祇。
时方事寇攘，子独甘弃遗。
孔子不到吴，闻风重赍咨。
佳城介申浦，采地亦在兹。
特书寄余哀，岂不遐迩思。
惋惋龙蛇翥，皎皎星日垂。
禹世怀道义，取舍实繫之。
寄言邦之人，无但岘首悲。
吴季子墓
作者：白珽
朝代：宋
体裁：古风

圣人如日月，下照无党私。藏珠与韫玉，所得自华滋。恭惟吴季子，夙禀明睿姿。近取子臧节，远绍泰伯基。两以大国让，廉风起蛮夷。观乐义已烛，挂剑心如饴。时方尚诈力，子独恪且祇。时方事寇攘，子独甘弃遗。孔子不到吴，闻风重赍咨。佳城介申浦，采地亦在兹。特书寄馀哀，岂不遐迩思。惋惋龙蛇翥，皎皎星日垂。禹世怀道义，取舍实系之。寄言邦之人，无但岘首悲。
四季六言诗
作者：白珽
朝代：宋
体裁：六言诗

红杏绿杨永昼，野服柴门散仙。莫道无人知处，东风都在吟笺。莲叶吹香澹澹，扁舟撑影斜斜。惊散一行白鹭，东风捲起梨花。
宿上天竺
作者：白珽
朝代：宋
体裁：五言律诗

名山倦游历，挂起手中藤。佛国三生石，天岩百岁僧。定回松院磬，吟苦雪龛灯。愧我心犹杂，何因问二乘。
宿上天竺
作者：白珽
朝代：宋

名山倦游歷，挂起手中藤。
佛國三生石，天巖百歲僧。
定回松院磬，吟苦雪龕燈。
愧我心猶雜，何因問二乘。
寄天香庵恬上人
作者：白珽
朝代：宋

門掩天香竹樹叢，了無塵翳此心同。
東林社散圖空在，南國山多夢不通。
白草秋閒支遁馬，黄沙春斷子卿鴻。
思君記得逢君處，一片歸雲海樹空。
寄天香庵恬上人
作者：白珽
朝代：宋
体裁：七言律诗

门掩天香竹树丛，了无尘翳此心同。东林社散图空在，南国山多梦不通。白草秋閒支遁马，黄沙春断子卿鸿。思君记得逢君处，一片归云海树空。
山中怀友
作者：白珽
朝代：宋
体裁：五言律诗

几年音问绝，此夕更关情。寒雨人孤坐，残灯雁一声。干戈犹故国，贫病自空城。惟有琴堪诉，愁深弹不成。
山中懷友
作者：白珽
朝代：宋

幾年音問絕，此夕更關情。
寒雨人孤坐，殘燈雁一聲。
干戈猶故國，貧病自空城。
惟有琴堪訴，愁深彈不成。
山居怀林处士
作者：白珽
朝代：宋
体裁：古风

昔有林处士，结庐邻峰巅。年年不入城，梅花有佳联。童鹤三数口，负郭十亩田。弟侄列朝裾，咸平好时年。人品既已高，奉养常充然。嗟我何为者，日用买山钱。爱诗不能佳，未了区中缘。空有一寸心，羡杀处士贤。饱看贵人面，不若饥看天。搥床呼伯雅，且此相周旋。有田足几时，卓哉坡翁言。
山居懷林處士
作者：白珽
朝代：宋

昔有林處士，結廬鄰峰巔。
年年不入城，梅花有佳聯。
童鶴三數口，負郭十畝田。
弟姪列朝裾，咸平好時年。
人品既已高，奉養常充然。
嗟我何爲者，日用買山錢。
愛詩不能佳，未了區中緣。
空有一寸心，羨殺處士賢。
飽看貴人面，不若饑看天。
搥床呼伯雅，且此相周旋。
有田足幾時，卓哉坡翁言。
岳武穆精忠庙
作者：白珽
朝代：宋
体裁：五言律诗

国势已如此，孤忠天地知。死生同父子，奸宄系安危。偃月无封桧，栖霞有谥碑。中原遗老在，岁岁梦王师。
岳武穆精忠庙
作者：白珽
朝代：宋

国势已如此，孤忠天地知。
死生同父子，姦宄繫安危。
偃月无封桧，栖霞有谥碑。
中原遗老在，岁岁梦王师。
岳武穆精忠廟
作者：白珽
朝代：宋

國勢已如此，孤忠天地知。
死生同父子，姦宄繫安危。
偃月無封檜，栖霞有謚碑。
中原遺老在，歲歲夢王師。
弔林处士墓
作者：白珽
朝代：宋
体裁：七言律诗

千古西湖见一贤，断碑犹在草芊芊。人间岂少题梅者，石上谁来酹菊泉。陈柏墓门疑是宅，唐衣庙貌望如仙。可怜辽鹤无消息，寂寞春风二百年。
弔林處士墓
作者：白珽
朝代：宋

千古西湖見一賢，斷碑猶在草芊芊。
人間豈少題梅者，石上誰來酹菊泉。
陳柏墓門疑是宅，唐衣廟貌望如仙。
可憐遼鶴無消息，寂寞春風二百年。
擊蛇笏
作者：白珽
朝代：宋

孔明廟前柏，手版賊其枝。
枯秭無生氣，衆目炫一時。
何如孔公笏，鐵面含霜姿。
虺蛇何足道，正氣屢奸欺。
祥符慶曆間，豈無纖人斯。
聞之膽爲落，不在彼在茲。
聖學億萬年，聖源浩無涯。
八傳得巨源，憤學求似之。
遺經與遺物，保護如嬰兒。
萬里去復遠，見者咸齎咨。
况此一尺槐，千載孔林思。
非無原壤杖，非無少正鈹。
用舍各有時，小大各有施。
疇能起段公，共賦甘棠詩。
春日田园杂兴
作者：白珽
朝代：宋
体裁：五言律诗

雨后散幽步，村村社鼓鸣。阴晴虽不定，天地自分明。柳处风无力，蛙时水有声。几朝寒食近，吾事及躬耕。
春日田園雜興
作者：白珽
朝代：宋

雨後散幽步，村村社鼓鳴。
陰晴雖不定，天地自分明。
柳處風無力，蛙時水有聲。
幾朝寒食近，吾事及躬耕。
春日重过如镜上人房
作者：白珽
朝代：宋

忆昔敲门赋瑞筠，鹿园佳话又重新。
屋头能拓三三径，林下知非陆陆人。
凿沼何须晋康乐，种荪还忆楚灵均。
老师炼得心如镜，更把高台比月轮。
春日重过如镜上人房
作者：白珽
朝代：宋
体裁：七言律诗

忆昔敲门赋瑞筠，鹿园佳话又重新。屋头能拓三三径，林下知非陆陆人。凿沼何须晋康乐，种荪还忆楚灵均。老师鍊得心如镜，更把高台比月轮。
春日重過如鏡上人房
作者：白珽
朝代：宋

憶昔敲門賦瑞筠，鹿園佳話又重新。
屋頭能拓三三徑，林下知非陸陸人。
鑿沼何須晉康樂，種蓀還憶楚靈均。
老師鍊得心如鏡，更把高臺比月輪。
李翰林墓
作者：白珽
朝代：宋
体裁：古风

出城得佳山，两峰特奇诡。一如植躬圭，一峰拱而侍。我见犹爱之，而况谪仙子。孤坟在其下，政尔直一死。谪仙真仙人，出处见诸史。岂敢傲吾君，辛苦植唐祀。嗟予侃侃者，尘土正如此。停车不忍发，载拜颡有泚。仰止青山高，清风与终始。孰谓千载人，不在天地里。
李翰林墓
作者：白珽
朝代：宋

出城得佳山，两峰特奇诡。
一如植躬圭，一峰拱而侍。
我见犹爱之，而况谪仙子。
孤坟在其下，政尔直一死。
谪仙真仙人，出处见诸史。
岂敢傲吾君，辛苦植唐祀。
嗟予偘偘者，尘土正如此。
停车不忍发，载拜颡有泚。
仰止青山高，清风与终始。
孰谓千载人，不在天地裏。
李翰林墓
作者：白珽
朝代：宋

出城得佳山，兩峰特奇詭。
一如植躬圭，一峰拱而侍。
我見猶愛之，而况謫仙子。
孤墳在其下，政爾直一死。
謫仙真仙人，出處見諸史。
豈敢傲吾君，辛苦植唐祀。
嗟予偘偘者，塵土正如此。
停車不忍發，載拜顙有泚。
仰止青山高，清風與終始。
孰謂千載人，不在天地裏。
止征妇哭
作者：白珽
朝代：宋
体裁：七言绝句

战国曾闻挟两戈，病中军不渡交河。一身同为明庭死，死敌强于死病多。
止征婦哭
作者：白珽
朝代：宋

戰國曾聞挾兩戈，病中軍不渡交河。
一身同爲明庭死，死敵强于死病多。
武陵胜集得春字
作者：白珽
朝代：宋
体裁：五言律诗

今日知何日，谈诗得伟人。闭门方掩雪，老砚自回春。湖海清尊乐，乾坤白屋贫。时时看云色，吹落紫纶巾。
河南妇
作者：白珽
朝代：宋
体裁：五言律诗

从军古云乐，获罪祷应难。母望明珠复，夫求破镜完。押衙逢义士，公主奉春官。为报河南妇，天刑不可干。
河南妇
作者：白珽
朝代：宋

从军古云乐，获罪祷应难。
母望明珠復，夫求破镜完。
押衙逢义士，公主奉春官。
为报河南妇，天刑不可干。
河南婦
作者：白珽
朝代：宋

從軍古云樂，獲罪禱應難。
母望明珠復，夫求破鏡完。
押衙逢義士，公主奉春官。
爲報河南婦，天刑不可干。
清和
作者：白珽
朝代：宋

白苎渐相便，因知物候迁。
空山一雨后，小槛绿阴前。
鶑在留春思，人幽减昼眠。
此时风日好，元不似梅天。
清和
作者：白珽
朝代：宋
体裁：五言律诗

白苧渐相便，因知物候迁。空山一雨后，小槛绿阴前。莺在留春思，人幽减昼眠。此时风日好，元不似梅天。
清和
作者：白珽
朝代：宋

白苧漸相便，因知物候遷。
空山一雨後，小檻綠陰前。
鶑在留春思，人幽減晝眠。
此時風日好，元不似梅天。
游天竺后山
作者：白珽
朝代：宋
体裁：七言律诗

山转龙泓一径深，岚烟吹润扑衣巾。松萝掩映似无路，猿鸟往来如有人。讲石尚存天宝字，御梅尝识建炎春。城中遮日空西望，自与长安隔两尘。
游宜兴张公洞
作者：白珽
朝代：宋
体裁：七言律诗

天开福地据雄尊，果老张公几代孙。一窍通天才直上，千崖转石已平吞。山头白鹤来无影，石上青骡去有痕。我欲放身如脱屣，仙凡一辙隔重阍。
游宜兴张公洞
作者：白珽
朝代：宋

天开福地据雄尊，果老张公几代孙。
一窍通天纔直上，千崖转石已平吞。
山头白鹤来无影，石上青骡去有痕。
我欲放身如脱屣，仙凡一辙隔重阍。
湖居杂兴八首
作者：白珽
朝代：宋

御舟初出赏春霏，传是诸王与后妃。香雾渐深帘幕暗，日斜微见淡黄衣。脉脉吹香屋角梅，背风移烛小帘开。凤城几日元宵近，一片箫声水上来。龙舟晓发断桥西，别有轻舟两两随。春色可人晴较稳，酒家争出柳梢旗。相国平泉水竹居，吴山花石世间无。游人马上休回首，一半春风在里湖。雨后林塘夏亦秋，一葫芦酒在船头。醉来深入荷花去，卧看青天飞白鸥。三贤犹得仰高风，冠服虽殊气味同。后五百年无继者，桃花含笑夕阳中。车鱼人散水风腥，雨色凉分柳外晴。回首夕阳都落尽，忽然东向数峰明。万树芙蓉两蕊宫，秋风开遍水边丛。白墙遮尽红墙出，只见红墙一半红。
湖居杂兴八首·其一
作者：白珽
朝代：宋
体裁：七言绝句

御舟初出赏春菲，传是诸王与后妃。香雾渐深莲幕暗，日斜惟见澹黄衣。
湖居杂兴八首·其一
作者：白珽
朝代：宋
体裁：七言绝句

御舟初出赏春霏，传是诸王与后妃。香雾渐深帘幕暗，日斜微见淡黄衣。
湖居杂兴八首·其一
作者：白珽
朝代：宋

御舟初出赏春霏，传是诸王与后妃。
香雾渐深帘幙暗，日斜微见淡黄衣。
湖居杂兴八首·其七
作者：白珽
朝代：宋
体裁：七言绝句

车鱼人散水风腥，雨色凉分柳外晴。回首夕阳都落尽，忽然东向数峰明。
湖居杂兴八首·其三
作者：白珽
朝代：宋
体裁：七言绝句

龙舟晓发断桥西，别有轻舟两两随。春色可人晴较稳，酒家争出柳梢旗。
湖居杂兴八首·其二
作者：白珽
朝代：宋
体裁：七言绝句

脉脉吹香屋角梅，背风移烛小帘开。凤城几日元宵近，一片箫声水上来。
湖居杂兴八首·其五
作者：白珽
朝代：宋
体裁：七言绝句

雨后林塘夏亦秋，一葫芦酒在船头。醉来深入荷花去，卧看青天飞白鸥。
湖居杂兴八首·其八
作者：白珽
朝代：宋
体裁：七言绝句

万树芙蓉两蕊宫，秋风开遍水边丛。白墙遮尽红墙出，只见红墙一半红。
湖居杂兴八首·其八
作者：白珽
朝代：宋

万树芙蓉两蘂宫，秋风开遍水边丛。
白墙遮尽红墙出，只见红墙一半红。
湖居杂兴八首·其六
作者：白珽
朝代：宋
体裁：七言绝句

三贤犹得仰高风，冠服虽殊气味同。后五百年无继者，桃花含笑夕阳中。
湖居杂兴八首·其四
作者：白珽
朝代：宋

相国平泉水竹居，吴山花石世间无。
游人马上休回首，一半春风在裏湖。
湖居杂兴八首·其四
作者：白珽
朝代：宋
体裁：七言绝句

相国平泉水竹居，吴山花石世间无。游人马上休回首，一半春风在里湖。
湖居雜興八首·其一
作者：白珽
朝代：宋

御舟初出賞春霏，傳是諸王與后妃。
香霧漸深簾幙暗，日斜微見淡黄衣。
湖居雜興八首·其七
作者：白珽
朝代：宋

車魚人散水風腥，雨色凉分柳外晴。
回首夕陽都落盡，忽然東向數峰明。
湖居雜興八首·其三
作者：白珽
朝代：宋

龍舟曉發斷橋西，別有輕舟兩兩隨。
春色可人晴較穩，酒家爭出柳梢旗。
湖居雜興八首·其二
作者：白珽
朝代：宋

脈脈吹香屋角梅，背風移燭小簾開。
鳳城幾日元宵近，一片簫聲水上來。
湖居雜興八首·其五
作者：白珽
朝代：宋

雨後林塘夏亦秋，一葫蘆酒在船頭。
醉來深入荷花去，卧看青天飛白鷗。
湖居雜興八首·其八
作者：白珽
朝代：宋

萬樹芙蓉兩蘂宮，秋風開遍水邊叢。
白牆遮盡紅牆出，只見紅牆一半紅。
湖居雜興八首·其六
作者：白珽
朝代：宋

三賢猶得仰高風，冠服雖殊氣味同。
後五百年無繼者，桃花含笑夕陽中。
湖居雜興八首·其四
作者：白珽
朝代：宋

相國平泉水竹居，吳山花石世間無。
遊人馬上休回首，一半春風在裏湖。
湖楼玩雪
作者：白珽
朝代：宋
体裁：七言律诗

上湖十里捲帘中，幻出瑶华第一宫。山势蹴天银作浪，柳行扑地玉为虹。渔蓑鹤氅同为我，爵舌羊羔不负公。明日凤池朝退蚤，一鞭曾约试吟骢。
湖樓玩雪
作者：白珽
朝代：宋

上湖十里捲簾中，幻出瑶華第一宮。
山勢蹴天銀作浪，柳行撲地玉爲虹。
漁蓑鶴氅同爲我，爵舌羊羔不負公。
明日鳳池朝退蚤，一鞭曾約試吟驄。
灵隐寺暮归
作者：白珽
朝代：宋
体裁：五言律诗

山色晚苍苍，山门下夕阳。栴林飘槲叶，新月到禅床。径出千峰秀，亭回一涧长。淹留不可及，露湿薜衣裳。
灵隠寺暮归
作者：白珽
朝代：宋

山色晚苍苍，山门下夕阳。
栴林飘槲叶，新月到禅床。
径出千峰秀，亭迴一涧长。
淹留不可及，露湿薜衣裳。
玉清宫与赵达夫鲜于枢联句
作者：白珽
朝代：宋
体裁：古风

湖田漠漠水禽飞，堤柳斜斜带夕晖。二月江南好天气，初阳台上惬春衣。巾子峰头舣钓船，初阳台上坐鸣弦。出云高树明残日，过雨苍苔泫细泉。绝俗谁能继遐躅，凌空我欲学飞仙。还家正恐乡人问，化鹤重来知几年。
玉清宫与赵达夫鲜于枢联句二首
作者：白珽
朝代：宋
体裁：古风

湖光漠漠水禽飞，堤柳斜斜带夕晖。二月江南好天气，初阳台上惬春衣。巾子峰头舣钓船，初阳台上坐鸣弦。出云高树明残日，过雨苍苔泣细泉。绝俗谁能继高躅，凌云我欲学飞仙。还家正恐乡人间，化鹤归来知几年。
玉清宫与赵达夫鲜于枢联句二首
作者：白珽
朝代：宋

湖光漠漠水禽飞，堤柳斜斜带夕晖。
二月江南好天气，初阳台上惬春衣。
巾子峰头舣钓船，初阳台上坐鸣絃。
出云高树明残日，过雨苍苔泣细泉。
绝俗谁能继高躅，凌云我欲学飞仙。
还家正恐乡人间，化鹤归来知几年。
玉清宫与赵达夫鲜于枢联句二首·其一
作者：白珽
朝代：宋
体裁：七言绝句

湖田漠漠水禽飞，堤柳斜斜带夕晖。二月江南好天气，初阳台上惬春衣。
玉清宫与赵达夫鲜于枢联句二首·其二
作者：白珽
朝代：宋
体裁：七言律诗

巾子峰头舣钓船，初阳台上坐鸣弦。出云高树明残日，过雨苍苔泫细泉。绝俗谁能继遐躅，凌空我欲学飞仙。还家正恐乡人问，化鹤重来知几年。
玉清宮與趙達夫鮮于樞聯句二首
作者：白珽
朝代：宋

湖光漠漠水禽飛，堤柳斜斜带夕暉。
二月江南好天氣，初陽臺上愜春衣。
巾子峰頭艤釣船，初陽臺上坐鳴絃。
出雲高樹明殘日，過雨蒼苔泣細泉。
絕俗誰能繼高躅，凌雲我欲學飛仙。
還家正恐鄉人間，化鶴歸來知幾年。
积雪峰访梁道士
作者：白珽
朝代：宋
体裁：七言绝句

惊羽穿林看细碎，健舆绕石听攲斜。道人住近茅峰北，一簇楼台五色霞。
积雪峰访梁道士
作者：白珽
朝代：宋

惊羽穿林看细碎，健舆绕石听欹斜。
道人住近茅峰北，一簇楼台五色霞。
積雪峰訪梁道士
作者：白珽
朝代：宋

驚羽穿林看細碎，健輿繞石聽欹斜。
道人住近茅峰北，一簇樓臺五色霞。
竹阴
作者：白珽
朝代：宋
体裁：七言律诗

占断人间潇洒地，全身水墨画筼筜。非烟非雾一林碧，似雨似晴三径凉。翠袖佳人黯空谷，白髭道士隐南塘。数竿醉日君须记，移向西窗补夕阳。
竹阴
作者：白珽
朝代：宋

占断人间潇洒地，全身水墨画篔筜。
非烟非雾一林碧，似雨似晴三径凉。
翠袖佳人黯空谷，白髭道士隠南塘。
数竿醉日君须记，移向西窗补夕阳。
竹陰
作者：白珽
朝代：宋

占斷人間瀟洒地，全身水墨畫篔簹。
非烟非霧一林碧，似雨似晴三徑凉。
翠袖佳人黯空谷，白髭道士隠南塘。
數竿醉日君須記，移向西窗補夕陽。
續演雅十詩·其一
作者：白珽
朝代：宋

海青羽中虎，燕燕能制之。
小隙沈大舟，關尹不吾欺。
續演雅十詩·其一〇
作者：白珽
朝代：宋

兩駝侍雪立，終日饑不起。
一覺沙日黄，肉屏那足擬。
續演雅十詩·其七
作者：白珽
朝代：宋

羯尾大如斛，堅車載不起。
此以不掉滅，彼以不掉死。
續演雅十詩·其三
作者：白珽
朝代：宋

誰令珠玉唾，出彼藜藿腸。
仁人不爲寶，良賈宜深藏。
續演雅十詩·其九
作者：白珽
朝代：宋

灤人薪巨松，童山八百里。
世無奚超勇，惆悵渡易水。
續演雅十詩·其二
作者：白珽
朝代：宋

草食押不蘆，雖死元不死。
未見滌腸人，先聞棄簀子。
續演雅十詩·其五
作者：白珽
朝代：宋

西狩獲白麟，至死意不吐。
代北有角端，能通諸國語。
續演雅十詩·其八
作者：白珽
朝代：宋

八珍殽龍鳳，此出龍鳳外。
荔枝配江䖴，徒誇有風味。
續演雅十詩·其六
作者：白珽
朝代：宋

纔脫海鶴啄，已登方物輿。
仰面勿啾啾，我長非僑如。
續演雅十詩·其四
作者：白珽
朝代：宋

嬰啼聞木枝，羝乳見茅茹。
何如百年身，反爾無根據。
续演雅十诗
作者：白珽
朝代：宋

海青羽中虎，燕燕能制之。小隙沈大舟，关尹不吾欺。草食押不芦，虽死元不死。未见涤肠人，先闻弃箦子。谁令珠玉唾，出彼藜藿肠。仁人不为宝，良贾宜深藏。婴啼闻木枝，羝乳见茅茹。何如百年身，反尔无根据。西狩获白麟，至死意不吐。代北有角端，能通诸国语。才脱海鹤啄，已登方物舆。仰面勿啾啾，我长非侨如。羯尾大如斛，坚车载不起。此以不掉灭，彼以不掉死。八珍殽龙凤，此出龙凤外。荔枝配江䖴，徒誇有风味。滦人薪巨松，童山八百里。世无奚超勇，惆怅渡易水。两驼侍雪立，终日饥不起。一觉沙日黄，肉屏那足拟。
续演雅十诗·其一
作者：白珽
朝代：宋
体裁：古风

海青羽中虎，燕燕能制之。小隙沈大舟，关尹不吾欺。
续演雅十诗·其七
作者：白珽
朝代：宋
体裁：古风

羯尾大如斛，坚车载不起。此以不掉灭，彼以不掉死。
续演雅十诗·其三
作者：白珽
朝代：宋
体裁：五言绝句

谁令珠玉唾，出彼藜藿肠。仁人不为宝，良贾宜深藏。
续演雅十诗·其九
作者：白珽
朝代：宋
体裁：古风

滦人薪巨松，童山八百里。世无奚超勇，惆怅渡易水。
续演雅十诗·其二
作者：白珽
朝代：宋
体裁：古风

草食押不芦，虽死元不死。未见涤肠人，先闻弃箦子。
续演雅十诗·其五
作者：白珽
朝代：宋
体裁：古风

西狩获白麟，至死意不吐。代北有角端，能通诸国语。
续演雅十诗·其八
作者：白珽
朝代：宋
体裁：诗

八珍殽龙凤，此出龙凤外。
荔枝配江䖴，徒夸有风味。
续演雅十诗·其八
作者：白珽
朝代：宋
体裁：古风

八珍殽龙凤，此出龙凤外。荔枝配江䖴，徒誇有风味。
续演雅十诗·其六
作者：白珽
朝代：宋
体裁：古风

才脱海鹤啄，已登方物舆。仰面勿啾啾，我长非侨如。
续演雅十诗·其六
作者：白珽
朝代：宋

纔脱海鹤啄，已登方物舆。
仰面勿啾啾，我长非侨如。
续演雅十诗·其十
作者：白珽
朝代：宋
体裁：五言绝句

两驼侍雪立，终日饥不起。一觉沙日黄，肉屏那足拟。
续演雅十诗·其四
作者：白珽
朝代：宋
体裁：古风

婴啼闻木枝，羝乳见茅茹。何如百年身，反尔无根据。
翔泳堂酒边
作者：白珽
朝代：宋
体裁：七言绝句

瑰辞度得雪儿歌，浓墨斜书碧玉柯。醉折芙蓉薰酒盏，里湖凉似外湖多。
翔泳堂酒边
作者：白珽
朝代：宋

瓌辞度得雪儿歌，浓墨斜书碧玉柯。
醉折芙蓉熏酒盏，裏湖凉似外湖多。
翔泳堂酒邊
作者：白珽
朝代：宋

瓌辭度得雪兒歌，濃墨斜書碧玉柯。
醉折芙蓉薰酒盞，裏湖凉似外湖多。
蛾眉亭
作者：白珽
朝代：宋

秦赭凿填石，不受鞭棰考。
零落楚江浒，相峙矗三岛。
穿松得细径，据一陵二小。
奔流浩浩来，五色烂华藻。
至宝地不惜，绝境天所造。
谁言两蛾黛，功夺京兆巧。
终朝对颦蹙，似为今古恼。
然犀矶沉沉，跨鲸月皎皎。
丝纶三千丈，蒙衝百万棹。
天风吹过梦，多忧只空老。
今者吾与子，所惬在幽讨。
供帐莫匆匆，槃觞从草草。
雅琴鼓一再，领此风日好。
临崖发清啸，倚树或颠倒。
礼存玉帛外，纵弛或一道。
兴极不知归，白鸥破晴昊。
蛾眉亭
作者：白珽
朝代：宋
体裁：古风

秦赭凿填石，不受鞭箠考。零落楚江浒，相峙矗三岛。穿松得细径，据一陵二小。奔流浩浩来，五色烂华藻。至宝地不惜，绝境天所造。谁言两蛾黛，功夺京兆巧。终朝对颦蹙，似为今古恼。然犀矶沉沉，跨鲸月皎皎。丝纶三千丈，蒙冲百万棹。天风吹过梦，多忧只空老。今者吾与子，所惬在幽讨。供帐莫匆匆，槃觞从草草。雅琴鼓一再，领此风日好。临崖发清啸，倚树或颠倒。礼存玉帛外，纵弛或一道。兴极不知归，白鸥破晴昊。
蛾眉亭
作者：白珽
朝代：宋

秦赭鑿填石，不受鞭箠考。
零落楚江滸，相峙矗三島。
穿松得細徑，據一陵二小。
奔流浩浩來，五色爛華藻。
至寶地不惜，絕境天所造。
誰言兩蛾黛，功奪京兆巧。
終朝對顰蹙，似爲今古惱。
然犀磯沉沉，跨鯨月皎皎。
絲綸三千丈，蒙衝百萬櫂。
天風吹過夢，多憂只空老。
今者吾與子，所愜在幽討。
供帳莫匆匆，槃觴從草草。
雅琴鼓一再，領此風日好。
臨崖發清嘯，倚樹或顛倒。
禮存玉帛外，縱弛或一道。
興極不知歸，白鷗破晴昊。
西湖訪古
作者：白珽
朝代：宋

隠約湖山一點青，秋風歸去阻雲程。
貝宮珠闕無尋處，夜夜凌波哭月明。
西湖访古
作者：白珽
朝代：宋
体裁：七言绝句

隐约湖山一点青，秋风归去阻云程。贝宫珠阙无寻处，夜夜凌波哭月明。
西湖访古
作者：白珽
朝代：宋

隠约湖山一点青，秋风归去阻云程。
贝宫珠阙无寻处，夜夜凌波哭月明。
贈張知府周卿
作者：白珽
朝代：宋

人品中原說此翁，雄文直氣耿心胸。
幾年天上張公子，今日雲間陸士龍。
來暮已聞歌五袴，平反何翅祿千鍾。
相從愧落諸公後，拭目西巖第一峰。
贈青龍任月山
作者：白珽
朝代：宋

傾蓋相逢意已親，風流儒雅邁同倫。
曾來東閣觀奇士，又向西湖見偉人。
放棹小溪梅皪皪，敲棋深院燭燐燐。
懸知後夜相懷切，帆落胥山月一輪。
赠张知府周卿
作者：白珽
朝代：宋

人品中原说此翁，雄文直气耿心胸。
几年天上张公子，今日云间陆士龙。
来暮已闻歌五袴，平反何翅禄千钟。
相从愧落诸公后，拭目西岩第一峰。
赠张知府周卿
作者：白珽
朝代：宋
体裁：七言律诗

人品中原说此翁，雄文直气耿心胸。几年天上张公子，今日云间陆士龙。来暮已闻歌五裤，平反何翅禄千钟。相从愧落诸公后，拭目西岩第一峰。
赠青龙任月山
作者：白珽
朝代：宋
体裁：七言律诗

倾盖相逢意已亲，风流儒雅迈同伦。曾来东阁观奇士，又向西湖见伟人。放棹小溪梅皪皪，敲棋深院烛燐燐。悬知后夜相怀切，帆落胥山月一轮。
过东寺
作者：白珽
朝代：宋
体裁：七言绝句

倚空楼阁竞翚飞，铁凤金铃一望齐。多少流民无片瓦，江南四月雨凄凄。
遊天竺後山
作者：白珽
朝代：宋

山轉龍泓一徑深，嵐煙吹潤撲衣巾。
松蘿掩映似無路，猿鳥往來如有人。
講石尚存天寶字，御梅嘗識建炎春。
城中遮日空西望，自與長安隔兩塵。
遊宜興張公洞
作者：白珽
朝代：宋

天開福地據雄尊，果老張公幾代孫。
一竅通天纔直上，千崖轉石已平吞。
山頭白鶴來無影，石上青騾去有痕。
我欲放身如脫屣，仙凡一轍隔重閽。
過東寺
作者：白珽
朝代：宋

倚空樓閣競翬飛，鐵鳳金鈴一望齊。
多少流民無片瓦，江南四月雨凄凄。
酒边赠朱处士
作者：白珽
朝代：宋

乌葛唐巾白苎裘，扫庭终夕共淹留。
醉中谈论心犹壮，老去歌欢泪亦流。
对客呈诗如献佛，课儿收橘当封侯。
明年好理西风棹，重约三吴烂漫游。
酒边赠朱处士
作者：白珽
朝代：宋
体裁：七言律诗

乌葛唐巾白苧裘，扫庭终夕共淹留。醉中谈论心犹壮，老去歌欢泪亦流。对客呈诗如献佛，课儿收橘当封侯。明年好理西风棹，重约三吴烂漫游。
酒邊贈朱處士
作者：白珽
朝代：宋

烏葛唐巾白苧裘，掃庭終夕共淹留。
醉中談論心猶壯，老去歌歡淚亦流。
對客呈詩如獻佛，課兒收橘當封侯。
明年好理西風棹，重約三吳爛漫遊。
靈隠寺暮歸
作者：白珽
朝代：宋

山色晚蒼蒼，山門下夕陽。
栴林飄槲葉，新月到禪床。
徑出千峰秀，亭迴一澗長。
淹留不可及，露濕薜衣裳。
題如鏡凈講師房
作者：白珽
朝代：宋

娛老林房世路賒，塵埃飛不到袈裟。
西湖草木雖同土，北寺烟霞自一家。
靜敞白間翻貝葉，閒輸赤仄養椒花。
鑑光炯炯輝今古，身後何須用五車。
題惠山
作者：白珽
朝代：宋

名山名剎大佳處，紺殿翠宇開雲霞。
陸羽廼事已千載，九龍諸峰元一家。
雨前茶有如此水，月裏樹豈尋常花。
奇奇怪怪心語口，無根拄杖任橫斜。
題斬蛟橋
作者：白珽
朝代：宋

桓桓周將軍，英烈照千祀。
少年知自艾，成人不惜死。
射虎南山下，斫潜北橋底。
騰拏三日夜，灑血四十里。
激波爲嶽立，揮刃電亦駛。
想當批鱗初，見義不見水。
及其立人朝，矯矯中不倚。
文學既英發，武事復霆起。
殲兒善醜正，甘作忠義鬼。
至今有生氣，耿耿耀青史。
蘇公百世豪，氣味有相似。
泊舟蛟川下，洗石題所以。
平生疾惡意，十有二言裏。
豐碑刻祠宇，詞翰晉二美。
二美固足珍，吾取不在是。
題松雪臨郭河陽溪山漁樂圖
作者：白珽
朝代：宋

遠山近山何歷歷，下有長溪橫一碧。
溪中亦有釣鰲手，此手不遮長安目。
野橋烟樹接草廬，飛流如練懸空虛。
截山白雲凝不去，要人寫作巖居圖。
題江貫道百牛圖
作者：白珽
朝代：宋

幾年散放桃林後，餘四百蹄猶可騎。
攬鏡挂書多自在，能騎惟有一凝之。
題洞霄宮藥圃
作者：白珽
朝代：宋

仙翁曾播植，瓊圃尚敷榮。
春日祥光滿，秋風瑞實成。
黄精宜益壽，萱草足忘情。
候採靈芝服，還應羽翼生。
題王大令保母帖
作者：白珽
朝代：宋

大令書法美少年，玉函金籥隨飛烟。
纍纍一百又五字，豈意近出黄閍磚。
字奇文古兩超絕，保母從茲傾衆帖。
誰將瓦合嘲玉碎，一片孤衷本相接。
快劍橫斫鐵山摧，戲龍猛蹴銀河欹。
方庭無月天地黑，仰視別有星離離。
浪言貞石志千載，不及永和漥硯在。
白石已仙千里死，千百人中幾人愛。
蘭亭信美如捕風，貴耳賤目人響從。
三日嘔血饑搥胸，葉公畫龍懼真龍。
題碧桃折枝
作者：白珽
朝代：宋

玄都千樹欲無枝，全得春風爛漫吹。
曉露未晞紅郁郁，仙源長在日遲遲。
題蘇東坡書楚頌並菩薩蠻滿庭芳詞卷後
作者：白珽
朝代：宋

南荒九死幸生還，種樹書成手自刪。
赤壁夢難同楚頌，洞庭樂不減商山。
人生墮地少如意，老子對天無愧顔。
千古菟裘有遺恨，斷珪殘璧自人間。
題鄭子真畫四季詩意·其一
作者：白珽
朝代：宋

紅杏綠楊，永晝野服。
柴門散仙，莫道無人。
知處東風，都在吟箋。
題鄭子真畫四季詩意·其二
作者：白珽
朝代：宋

蓮葉吹香，澹澹扁舟。
撐港斜斜，驚散一行。
白鷺西風，捲起梨花。
題龔翠巖中山出遊圖
作者：白珽
朝代：宋

何處張弧鬼一車，中山曾見夜蒐圖。
紛紛眼底朱成碧，後乘鍾家有此姝。
题如镜净讲师房
作者：白珽
朝代：宋
体裁：七言律诗

娱老林房世路赊，尘埃飞不到袈裟。西湖草木虽同土，北寺烟霞自一家。静敞白间翻贝叶，閒输赤仄养椒花。鉴光炯炯辉今古，身后何须用五车。
题如镜凈讲师房
作者：白珽
朝代：宋

娱老林房世路赊，尘埃飞不到袈裟。
西湖草木虽同土，北寺烟霞自一家。
静敞白间翻贝叶，閒输赤仄养椒花。
鑑光炯炯辉今古，身后何须用五车。
题惠山
作者：白珽
朝代：宋
体裁：七言律诗

名山名刹大佳处，绀殿翠宇开云霞。陆羽乃事已千载，九龙诸峰元一家。雨前茶有如此水，月里树岂寻常花。奇奇怪怪心语口，无根拄杖任横斜。
题惠山
作者：白珽
朝代：宋

名山名剎大佳处，绀殿翠宇开云霞。
陆羽乃事已千载，九龙诸峰元一家。
雨前茶有如此水，月裏树岂寻常花。
奇奇怪怪心语口，无根拄杖任横斜。
题斩蛟桥
作者：白珽
朝代：宋

桓桓周将军，英烈照千祀。
少年知自艾，成人不惜死。
射虎南山下，斫潜北桥底。
腾拏三日夜，洒血四十里。
激波为岳立，挥刃电亦驶。
想当批鳞初，见义不见水。
及其立人朝，矫矫中不倚。
文学既英发，武事復霆起。
歼儿善丑正，甘作忠义鬼。
至今有生气，耿耿耀青史。
苏公百世豪，气味有相似。
泊舟蛟川下，洗石题所以。
平生疾恶意，十有二言裏。
丰碑刻祠宇，词翰晋二美。
二美固足珍，吾取不在是。
题斩蛟桥
作者：白珽
朝代：宋
体裁：古风

桓桓周将军，英烈照千祀。少年知自艾，成人不惜死。射虎南山下，斫潜北桥底。腾拿三日夜，洒血四十里。激波为岳立，挥刃电亦驶。想当批鳞初，见义不见水。及其立人朝，矫矫中不倚。文学既英发，武事复霆起。歼儿善丑正，甘作忠义鬼。至今有生气，耿耿耀青史。苏公百世豪，气味有相似。泊舟蛟川下，洗石题所以。平生疾恶意，十有二言里。丰碑刻祠宇，词翰晋二美。二美固足珍，吾取不在是。
题松雪临郭河阳溪山渔乐图
作者：白珽
朝代：宋

远山近山何历历，下有长溪横一碧。
溪中亦有钓鰲手，此手不遮长安目。
野桥烟树接草庐，飞流如练悬空虚。
截山白云凝不去，要人写作岩居图。
题松雪临郭河阳溪山渔乐图
作者：白珽
朝代：宋
体裁：古风

远山近山何历历，下有长溪横一碧。溪中亦有钓鳌手，此手不遮长安目。野桥烟树接草庐，飞流如练悬空虚。截山白云凝不去，要人写作岩居图。
题江贯道百牛图
作者：白珽
朝代：宋

几年散放桃林后，余四百蹄犹可骑。
揽镜挂书多自在，能骑惟有一凝之。
题江贯道百牛图
作者：白珽
朝代：宋
体裁：七言绝句

几年散放桃林后，馀四百蹄犹可骑。揽镜挂书多自在，能骑惟有一凝之。
题洞霄宫药圃
作者：白珽
朝代：宋
体裁：五言律诗

仙翁曾播植，琼圃尚敷荣。春日祥光满，秋风瑞实成。黄精宜益寿，萱草足忘情。候采灵芝服，还应羽翼生。
题王大令保母帖
作者：白珽
朝代：宋
体裁：古风

大令书法美少年，玉函金籥随飞烟。累累一百又五字，岂意近出黄閍砖。字奇文古两超绝，保母从兹倾众帖。谁将瓦合嘲玉碎，一片孤衷本相接。快剑横斫铁山摧，戏龙猛蹴银河攲。方庭无月天地黑，仰视别有星离离。浪言贞石志千载，不及永和洼砚在。白石已仙千里死，千百人中几人爱。兰亭信美如捕风，贵耳贱目人响从。三日呕血饥搥胸，叶公画龙惧真龙。
题王大令保母帖
作者：白珽
朝代：宋

大令书法美少年，玉函金籥随飞烟。
纍纍一百又五字，岂意近出黄閍砖。
字奇文古两超绝，保母从兹倾众帖。
谁将瓦合嘲玉碎，一片孤衷本相接。
快剑横斫铁山摧，戏龙猛蹴银河欹。
方庭无月天地黑，仰视别有星离离。
浪言贞石志千载，不及永和漥砚在。
白石已仙千里死，千百人中几人爱。
兰亭信美如捕风，贵耳贱目人响从。
三日呕血饥搥胸，叶公画龙惧真龙。
题碧桃折枝
作者：白珽
朝代：宋
体裁：七言绝句

玄都千树欲无枝，全得春风烂漫吹。晓露未晞红郁郁，仙源长在日迟迟。
题苏东坡书楚颂并菩萨蛮满庭芳词卷后
作者：白珽
朝代：宋
体裁：七言律诗

南荒九死幸生还，种树书成手自删。赤壁梦难同楚颂，洞庭乐不减商山。人生堕地少如意，老子对天无愧颜。千古菟裘有遗恨，断圭残璧自人间。
题苏东坡书楚颂并菩萨蛮满庭芳词卷后
作者：白珽
朝代：宋

南荒九死幸生还，种树书成手自删。
赤壁梦难同楚颂，洞庭乐不减商山。
人生堕地少如意，老子对天无愧颜。
千古菟裘有遗恨，断珪残璧自人间。
题郑子真画四季诗意
作者：白珽
朝代：宋

红杏绿杨，永昼野服。柴门散仙，莫道无人。知处东风，都在吟笺。莲叶吹香，澹澹扁舟。撑港斜斜，惊散一行。白鹭西风，捲起梨花。
题郑子真画四季诗意·其一
作者：白珽
朝代：宋
体裁：四言诗

红杏绿杨，永昼野服。柴门散仙，莫道无人。知处东风，都在吟笺。
题郑子真画四季诗意·其二
作者：白珽
朝代：宋
体裁：四言诗

莲叶吹香，澹澹扁舟。撑港斜斜，惊散一行。白鹭西风，捲起梨花。
题龚翠岩中山出游图
作者：白珽
朝代：宋
体裁：七言绝句

何处张弧鬼一车，中山曾见夜蒐图。纷纷眼底朱成碧，后乘钟家有此姝。
餘杭四月
作者：白珽
朝代：宋

四月餘杭道，一晴生意繁。
朱櫻青豆酒，綠草白鵝村。
水滿船頭滑，風輕袖影翻。
幾家蠶事動，寂寂晝關門。
馀杭四月
作者：白珽
朝代：宋
体裁：五言律诗

四月馀杭道，一晴生意繁。朱樱青豆酒，绿草白鹅村。水满船头滑，风轻袖影翻。几家蚕事动，寂寂昼关门。
馀杭四月
作者：白珽
朝代：宋
体裁：诗

四月馀杭道，一晴生意繁。
朱樱青豆酒，绿草白鹅村。
水满船头滑，风轻袖影翻。
几家蚕事动，寂寂昼门关。
伏虎山房
作者：白約
朝代：宋

入眼林巒皆可意，不憚間關千里至。
白雲隨步入危梯，前時想像今真是。
千巖萬壑誠瑰傑，小草微花亦精緻。
更隨虎迹訪幽深，恐有秦人來避地。
遊峨雜咏·其一
作者：白約
朝代：宋

祥光非實相，靈異只虛誇。
巖靜長留雪，山寒故放花。
雲川千萬里，燈火兩三家。
荷篠人何處，悠悠步落霞。
遊峨雜咏·其三
作者：白約
朝代：宋

文公太華遊，惆悵無與共。
翁從二三子，泉石恣披弄。
草木被芳鮮，山巖落飛動。
朝市足紛華，不入幽人夢。
遊峨雜咏·其二
作者：白約
朝代：宋

樹倒因成路，林開忽見村。
鳥音傳木杪，梵語出雲根。
雪色連春夏，風聲接曉昏。
徘徊幽興極，回首謝煩喧。
伏虎山房
作者：白约
朝代：宋

入眼林峦皆可意，不惮间关千里至。
白云随步入危梯，前时想像今真是。
千岩万壑诚瑰杰，小草微花亦精緻。
更随虎迹访幽深，恐有秦人来避地。
伏虎山房
作者：白约
朝代：宋

入眼林峦皆可意，不惮间关千里至。白云随步入危梯，前时想像今真是。千岩万壑诚瑰杰，小草微花亦精致。更随虎迹访幽深，恐有秦人来避地。
游峨杂咏
作者：白约
朝代：宋

祥光非实相，灵异只虚誇。岩静长留雪，山寒故放花。云川千万里，灯火两三家。荷筱人何处，悠悠步落霞。树倒因成路，林开忽见村。鸟音传木杪，梵语出云根。雪色连春夏，风声接晓昏。徘徊幽兴极，回首谢烦喧。
游峨杂咏·其一
作者：白约
朝代：宋

祥光非实相，灵异只虚夸。
岩静长留雪，山寒故放花。
云川千万里，灯火两三家。
荷篠人何处，悠悠步落霞。
游峨杂咏·其一
作者：白约
朝代：宋

祥光非实相，灵异只虚誇。岩静长留雪，山寒故放花。云川千万里，灯火两三家。荷筱人何处，悠悠步落霞。
游峨杂咏·其三
作者：白约
朝代：宋
体裁：古风

文公太华游，惆怅无与共。翁从二三子，泉石恣披弄。草木被芳鲜，山岩落飞动。朝市足纷华，不入幽人梦。
游峨杂咏·其二
作者：白约
朝代：宋
体裁：五言律诗

树倒因成路，林开忽见村。鸟音传木杪，梵语出云根。雪色连春夏，风声接晓昏。徘徊幽兴极，回首谢烦喧。
赤日炎炎似火烧
作者：白胜
朝代：宋

赤日炎炎似火烧，野田禾稻半枯焦。农夫心内如汤煮，公子王孙把扇摇。
和趙抃賦新繁周表權如詔亭詩
作者：白贄
朝代：宋

亭名詔語密相沿，須信從來教義全。
肯構嘗探詩禮業，出綸特表父師賢。
早安素履知文富，晚服朱衣稱賞筵。
不是韋家專講學，豈聞旛戟到門前。
和赵抃赋新繁周表权如诏亭诗
作者：白贽
朝代：宋

亭名诏语密相沿，须信从来教义全。肯构尝探诗礼业，出纶特表父师贤。早安素履知文富，晚服朱衣称赏筵。不是韦家专讲学，岂闻幡戟到门前。
和赵抃赋新繁周表权如诏亭诗
作者：白贽
朝代：宋

亭名诏语密相沿，须信从来教义全。
肯构尝探诗礼业，出纶特表父师贤。
早安素履知文富，晚服朱衣称赏筵。
不是韦家专讲学，岂闻旛戟到门前。
句
作者：白逊
朝代：宋

鹿随采药携家去，鹤恐飞仙佩箭归。上清宫殿与云齐，六六峰朝万岭低。
句·其一
作者：白逊
朝代：宋

鹿随采药携家去，鹤恐飞仙佩箭归。
句·其二
作者：白逊
朝代：宋

上清宫殿与云齐，六六峰朝万岭低。
游青城山
作者：白逊
朝代：宋
体裁：七言绝句

青城山中云茫茫，龙车问道来轩皇。当封分为五岳长，天地截作神仙乡。
游青城山
作者：白逊
朝代：宋

青城山中云茫茫，龙车问道来轩皇。
当封分为王岳长，天地截作神仙乡。
句·其一
作者：白遜
朝代：宋

鹿隨採藥携家去，鶴恐飛仙佩箭歸。
句·其二
作者：白遜
朝代：宋

上清宮殿與雲齊，六六峰朝萬嶺低。
遊青城山
作者：白遜
朝代：宋

青城山中雲茫茫，龍車問道來軒皇。
當封分爲五嶽長，天地截作神仙鄉。
句
作者：白雲人
朝代：宋

犢外醉分芳草卧，鶑邊吟踏落花行。
句
作者：白麟
朝代：宋

三峨影漾沧浪里，万景烟笼缥缈中。
合江探梅
作者：白麟
朝代：宋

艇子飄搖喚不回，半溪清影漾疏梅。
有人隔岸頻招手，和月和霜剪取來。
合江探梅
作者：白麟
朝代：宋
体裁：七言绝句

艇子飘摇唤不回，半溪清影漾疏梅。有人隔岸频招手，和月和霜剪取来。
寓居叙南
作者：白麟
朝代：宋
体裁：古风

僰道古戎州，何人开天荒。向者名胜流，经兹水云乡。少陵三百年，继踵山谷黄。二老经行处，草木生辉光。
寓居敘南
作者：白麟
朝代：宋

僰道古戎州，何人開天荒。
向者名勝流，經茲水雲鄉。
少陵三百年，繼踵山谷黄。
二老經行處，草木生輝光。
峨眉
作者：白麟
朝代：宋

四海佛宫阙，三峨不待夸。
山深龙听法，野迥鹿衔警。
峨眉
作者：白麟
朝代：宋

四海佛宫阙，三峨不待誇。山深龙听法，野迥鹿衔花。
峨眉
作者：白麟
朝代：宋

四海佛宮闕，三峨不待誇。
山深龍聽法，野迥鹿銜警。
游盘溪园亭二首
作者：白麟
朝代：宋

割忙载酒把寒来，指点盘溪花未开。撼动东风须好句，扫除积雪放春回。爱梅爱竹爱溪山，可惜天公未放閒。待学盘溪溪上老，松门虽设日常关。
游盘溪园亭二首·其一
作者：白麟
朝代：宋
体裁：七言绝句

割忙载酒把寒来，指点盘溪花未开。撼动东风须好句，扫除积雪放春回。
游盘溪园亭二首·其二
作者：白麟
朝代：宋
体裁：七言绝句

爱梅爱竹爱溪山，可惜天公未放閒。待学盘溪溪上老，松门虽设日常关。
盘溪之游前一日知几太博行矣同令君梅下清饮不无怅然吾人会合之难再赋绝句
作者：白麟
朝代：宋

君去我来吟赏地，盘溪环绕翠微中。溪人似秘惊人语，不许从容一醉同。骑鲸人去醉吟来，公子风流尊为开。笑问竹间梅淡泊，何如筵上舞低回。
盘溪之游前一日知几太博行矣同令君梅下清饮不无怅然吾人会合之难再赋绝句·其一
作者：白麟
朝代：宋
体裁：七言绝句

君去我来吟赏地，盘溪环绕翠微中。溪人似秘惊人语，不许从容一醉同。
盘溪之游前一日知几太博行矣同令君梅下清饮不无怅然吾人会合之难再赋绝句·其二
作者：白麟
朝代：宋
体裁：七言绝句

骑鲸人去醉吟来，公子风流尊为开。笑问竹间梅淡泊，何如筵上舞低回。
盤溪之遊前一日知幾太博行矣同令君梅下清飲不無悵然吾人會合之難再賦絕句·其一
作者：白麟
朝代：宋

君去我來吟賞地，盤溪環繞翠微中。
溪人似祕驚人語，不許從容一醉同。
盤溪之遊前一日知幾太博行矣同令君梅下清飲不無悵然吾人會合之難再賦絕句·其二
作者：白麟
朝代：宋

騎鯨人去醉吟來，公子風流尊爲開。
笑問竹間梅淡泊，何如筵上舞低回。
詩一首
作者：白麟
朝代：宋

誰破天荒開僰道，千載巖木護天宮。
背城山合疑無路，面水窗橫自有風。
诗一首
作者：白麟
朝代：宋

谁破天荒开僰道，千栽岩木护天宫。背城山合疑无路，面水窗横自有风。
诗一首
作者：白麟
朝代：宋

谁破天荒开僰道，千载岩木护天宫。
背城山合疑无路，面水窗横自有风。
遊盤溪園亭二首·其一
作者：白麟
朝代：宋

割忙載酒把寒來，指點盤溪花未開。
撼動東風須好句，掃除積雪放春回。
遊盤溪園亭二首·其二
作者：白麟
朝代：宋

愛梅愛竹愛溪山，可惜天公未放閒。
待學盤溪溪上老，松門雖設日常關。
句
作者：百七丈
朝代：宋

尽道温柔别有乡，谁知绛阙水茫茫。
句
作者：百七丈
朝代：宋

盡道溫柔別有鄉，誰知絳闕水茫茫。
满庭芳
作者：百兰
朝代：宋
体裁：词

有分非难，是缘终合，采来还换须臾。
少年培植，春意已敷腴。
毕竟花多驻果，坚牢是、蚌老生珠。
君知否，今番定也，颠不破璠璵。
遥知纷瑞霭，十分郎罢，黄溢眉须。
便何妨燕喜，剩卖欢娱。
况侍北堂难老，庭阶映、玉树森如。
金荷劝，从教酩酊，扶醉看孙株。
满庭芳·有分非难
作者：百兰
朝代：宋

有分非难，是缘终合，采来还换须臾。
少年培植，春意已敷腴。
毕竟花多驻果，坚牢是、蚌老生珠。
君知否，今番定也，颠不破璠玙。
遥知纷瑞霭，十分郎罢，黄溢眉须。
便何妨燕喜，剩卖欢娱。
况侍北堂难老，庭阶映、玉树森如。
金荷劝，从教酩酊，扶醉看孙株。
满庭芳·贺晚生子
作者：百兰
朝代：宋

有分非难，是缘终合，采来还换须臾。少年培植，春意已敷腴。毕竟花多驻果，坚牢是、蚌老生珠。君知否，今番定也，颠不破璠玙。遥知纷瑞霭，十分郎罢，黄溢眉须。便何妨燕喜，剩买欢娱。况侍北堂难老，庭阶映、玉树森如。金荷劝，从教酩酊，扶醉看孙株。
满庭芳（贺晚生子）
作者：百兰
朝代：宋

有分非难，是缘终合，采来还换须臾。少年培植，春意已敷腴。毕竟花多驻果，坚牢是、蚌老生珠。君知否，今番定也，颠不破翻琠。
遥知纷瑞霭，十分郎罢，黄溢眉须。便何妨燕喜，剩买欢娱。况侍北堂难老，庭阶映、玉树森如。金荷劝，从教酩酊，扶醉看孙株。
醉蓬莱
作者：百兰
朝代：宋

怪柳吟翻雪，梅笑冲寒，郁匆如彩。还是瑶池，宴神仙俦侣。罗幕轻掀，绣帘低揭，按霓裳宫羽。宝炷熏浓，佩环声颤，凤飞鸾舞。
犹记年时，玉箫吹彻，并驾萧郎，共骖赢女。旋捧麒麟，种旧家前武。政了摘星天上，早约个、嫦娥住。妆点华堂，双扶醉玉，黑颠如许。
醉蓬莱
作者：百兰
朝代：宋
体裁：词

怪柳吟翻雪，梅笑冲寒，郁葱如彩。还是瑶池，宴神仙俦侣。罗幕轻掀，绣帘低揭，按霓裳宫羽。宝炷熏浓，佩环声颤，凤飞鸾舞。犹记年时，玉箫吹彻，并驾萧郎，共骖赢女。旋捧麒麟，种旧家前武。政了摘星天上，早约个、嫦娥住。妆点华堂，双扶醉玉，黑颠如许。
醉蓬莱·怪柳吟翻雪
作者：百兰
朝代：宋
体裁：词

怪柳吟翻雪，梅笑冲寒，郁葱如彩。
还是瑶池，宴神俦侣。
罗幕轻掀，绣帘低揭，按霓裳宫羽。
宝炷熏浓，佩环声颤，凤飞鸾舞。
犹记年时，玉箫吹彻，并驾萧郎，共骖赢女。
旋捧麒麟，种旧家前武。
政了摘星天上，早约个、嫦娥住。
妆点华堂，双扶醉玉，黑颠如许。
雨中花慢·贺欧文建楼与桥
作者：百兰
朝代：宋
体裁：词

饤斗云山，挨排烟水，六丁午夜文移。道滁翁孙子，欲寄游嬉。高趁鹜霞舒啸，低群鸥鹭忘机。牢笼两下，楼乘汗漫，桥枕清漪。灞陵吟畅，岳阳登览，百色都副襟期。还好是、行天马渡，探月人归。倚柱荷香扑面，凭栏桂影侵衣。索梅无便，春风不碍，容我追随。
雨中花（贺欧文建楼与桥）
作者：百兰
朝代：宋

饤斗云山，挨排烟水，六丁午夜文移。道滁孙子，欲寄游嬉。高趁鹜霞舒啸，低群鸥鹭忘机。牢笼两下，楼乘汗漫，桥枕清漪。
灞陵吟畅，岳阳登览，百色都副襟期。还好是、行天马渡，深月人归。倚柱荷香扑面，凭栏桂影侵衣。索梅无便，春风不碍，容我追随。
茉莉
作者：百氏集
朝代：宋

风流不肯逐春光，削玉团酥素淡妆。疑是化人天上至，毗那一夜满城香。
滿庭芳
作者：百蘭
朝代：宋

有分非難，是緣終合，採來還換須臾。少年培植，春意已敷腴。畢竟花多駐果，堅牢是、蚌老生珠。君知否，今番定也，顛不破璠璵。遙知紛瑞靄，十分郎罷，黃溢眉須。便何妨燕喜，剩賣歡娛。況侍北堂難老，庭階映、玉樹森如。金荷勸，從教酩酊，扶醉看孫株。
雨中花·夜行船
作者：百蘭
朝代：宋

飣鬥雲山，挨排煙水，六丁午夜文移。道滁翁孫子，欲寄遊嬉。高趁鶩霞舒嘯，低群鷗鷺忘機。牢籠兩下，樓乘汗漫，橋枕清漪。灞陵吟暢，岳陽登覽，百色都副襟期。還好是、行天馬渡，探月人歸。倚柱荷香撲面，憑欄桂影侵衣。索梅無便，春風不礙，容我追隨。
句
作者：百醉老人
朝代：宋

中原戎馬場，故國虎狼窟。
言歸成默傷，念之中心慄。
句
作者：百醉老人
朝代：宋

中原戎马场，故国虎狼窟。言归成默伤，念之中心慄。
句
作者：百醉老人
朝代：宋

中原戎马场，故国虎狼窟。
言归成默伤，念之中心栗。
句
作者：皇甫□
朝代：宋

棹穿波底月。
故人亭
作者：皇甫□
朝代：宋

倚棹短亭西，吹塵認舊題。
水添春岸闊，雲壓暮山低。
沙觜鷺初宿，樹頭烏自啼。
故人今不見，惟有草萋萋。
故人亭
作者：皇甫□
朝代：宋
体裁：五言律诗

倚棹短亭西，吹尘认旧题。水添春岸阔，云压暮山低。沙觜鹭初宿，树头乌自啼。故人今不见，惟有草萋萋。
洞霄宫
作者：皇甫介
朝代：宋
体裁：七言律诗

大涤云深日月迟，羽人曾作帝王师。鼎中绛雪成千日，岩下幽花占四时。玉仗已乘鸾鹤去，青山难使鬼神移。人间万事惟閒好，山顶诛茅待几时。
洞霄宮
作者：皇甫介
朝代：宋

大滌雲深日月遲，羽人曾作帝王師。
鼎中絳雪成千日，巖下幽花占四時。
玉仗已乘鸞鶴去，青山難使鬼神移。
人間萬事惟閒好，山頂誅茅待幾時。
游洞霄
作者：皇甫介
朝代：宋
体裁：七言律诗

九曲烟霞染画图，羽人曾作帝王师。鼎中绛雪成千日，岩下幽花占四时。仙客已骖鸾鹤去，青山难使鬼神移。何当继踵长生地，疏瀹灵根出有为。
遊洞霄
作者：皇甫介
朝代：宋

九曲煙霞染畫圖，羽人曾作帝王師。
鼎中絳雪成千日，巖下幽花占四時。
仙客已驂鸞鶴去，青山難使鬼神移。
何當繼踵長生地，疏瀹靈根出有爲。
句
作者：皇甫坦
朝代：宋

每蒙天一笑，遂与物为春。
句
作者：皇甫坦
朝代：宋

每蒙天一笑，遂與物爲春。
进诗
作者：皇甫坦
朝代：宋
体裁：七言绝句

夜静天中星历历，晓来坛上月娟娟。皇图巩固中兴业，帝祚遐昌亿万年。
進詩
作者：皇甫坦
朝代：宋

夜靜天中星歷歷，曉來壇上月娟娟。
皇圖鞏固中興業，帝祚遐昌億萬年。
京口行
作者：皇甫明子
朝代：宋

京口兵可用，酒可飲。
一語參差族成血，忠賊相持各凜凜。
豈知好醜隔形骸，父爲孔鸞子爲鴆。
人衆天定理則那，遺臭流芳且高枕。
京口行
作者：皇甫明子
朝代：宋
体裁：古风

京口兵可用，酒可饮。一语参差族成血，忠贼相持各凛凛。岂知好丑隔形骸，父为孔鸾子为鸩。人众天定理则那，遗臭流芳且高枕。
水国
作者：皇甫明子
朝代：宋

水国凄凉住，秋宵烂熳眠。归云犹带雨，堕月忽明船。社稷资长算，髭须近莫年。乱离栖不定，百口托浮田。
水国
作者：皇甫明子
朝代：宋

水国凄凉住，秋宵烂熳眠。
归云犹带雨，堕月忽明船。
社稷资长算，髭鬚近莫年。
乱离栖不定，百口託浮田。
水國
作者：皇甫明子
朝代：宋

水國凄凉住，秋宵爛熳眠。
歸雲猶带雨，墮月忽明船。
社稷資長算，髭鬚近莫年。
亂離棲不定，百口託浮田。
海口
作者：皇甫明子
朝代：宋

穷岛迷孤青，飓风荡顽寒。不知是海口，万里空波澜。蛟龙恃幽沈，怒气雄屈蟠。峥嵘抉秋阴，挂席潮如山。荧惑表南纪，天去何时还。云旗光惨澹，腰下青琅玕。谁能居甬东，一死谅非难。呜呼朝宗意，会见桑土乾。
海口
作者：皇甫明子
朝代：宋

穷岛迷孤青，飓风荡顽寒。
不知是海口，万里空波澜。
蛟龙恃幽沈，怒气雄屈蟠。
峥嵘抉秋阴，挂席潮如山。
荧惑表南纪，天去何时还。
云旗光惨澹，腰下青琅玕。
谁能居甬东，一死谅非难。
呜呼朝宗意，会见桑土干。
海口
作者：皇甫明子
朝代：宋

窮島迷孤青，颶風盪頑寒。
不知是海口，萬里空波瀾。
蛟龍恃幽沈，怒氣雄屈蟠。
崢嶸抉秋陰，挂席潮如山。
熒惑表南紀，天去何時還。
雲旗光慘澹，腰下青琅玕。
誰能居甬東，一死諒非難。
嗚呼朝宗意，會見桑土乾。
送梵才上人归天台
作者：皇甫泌
朝代：宋

昔在童蒙岁，学礼暨诗书。肃肃秉庭训，罔敢宁斯须。积习将一纪，心目多勤劬。本此修拙辞，阶之登仕途。得以施所学，闻者谓之迂。吾道固未行，或嗤为腐儒。腐诚如所云，儒非吾敢居。时英贱民政，亦诮官之粗。嘉言屡诒勖，周旋画伟谟。胡不事章句，清贵无加于。我闻今学者，为人不自图。六朝文物壅，化源由是枯。华文愧不能，迷深甘守株。古人不得见，临风重欷歔。美玉不自贵，贵之者良工。高才不自明，明之者至公。和璞文未刻，他山石正同。子虚赋未行，相如车不东。我今徵此词，亦将拟未通。粤有空门子，孕秀赤城中。性静不欲俗，诗癖俄在躬。意淳自高古，言雅思变风。劳劳不称年，名尚高远聪。我来山月乡，即貌知困蒙。吾师道虽否，天子方文崇。一旦因得意，诵之于六宫。
送梵才上人归天台
作者：皇甫泌
朝代：宋

昔在童蒙岁，学礼暨诗书。
肃肃秉庭训，罔敢甯斯须。
积习将一纪，心目多勤劬。
本此修拙辞，阶之登仕途。
得以施所学，闻者谓之迂。
吾道固未行，或嗤为腐儒。
腐诚如所云，儒非吾敢居。
时英贱民政，亦诮官之麄。
嘉言屡治勗，周旋画伟谟。
胡不事章句，清贵无加于。
我闻今学者，为人不自图。
六朝文物壅，化源由是枯。
华文愧不能，迷深甘守株。
古人不得见，临风重欷嘘。
送梵才上人归天台
作者：皇甫泌
朝代：宋

美玉不自贵，贵之者良工。
高才不自明，明之者至公。
和璞文未刻，他山石正同。
子虚赋未行，相如车不东。
我今徵此词，亦将拟未通。
粤有空门子，孕秀赤城中。
性静不欲俗，诗癖俄我躬。
意淳自高古，言雅思变风。
劳劳不称年，名尚高远聰。
我来山月乡，即貌知困蒙。
吾师道虽否，天子方文崇。
一旦因得意，诵之于六宫。
送梵才上人归天台·其一
作者：皇甫泌
朝代：宋

昔在童蒙岁，学礼暨诗书。肃肃秉庭训，罔敢宁斯须。积习将一纪，心目多勤劬。本此修拙辞，阶之登仕途。得以施所学，闻者谓之迂。吾道固未行，或嗤为腐儒。腐诚如所云，儒非吾敢居。时英贱民政，亦诮官之粗。嘉言屡诒勖，周旋画伟谟。胡不事章句，清贵无加于。我闻今学者，为人不自图。六朝文物壅，化源由是枯。华文愧不能，迷深甘守株。古人不得见，临风重欷歔。
送梵才上人归天台·其一
作者：皇甫泌
朝代：宋

昔在童蒙岁，学礼暨诗书。
肃肃秉庭训，罔敢宁斯须。
积习将一纪，心目多勤劬。
本此修拙辞，阶之登仕途。
得以施所学，闻者谓之迂。
吾道固未行，或嗤为腐儒。
腐诚如所云，儒非吾敢居。
时英贱民政，亦诮官之麄。
嘉言屡诒勖，周旋画伟谟。
胡不事章句，清贵无加于。
我闻今学者，为人不自图。
六朝文物壅，化源由是枯。
华文媿不能，迷深甘守株。
古人不得见，临风重欷歔。
送梵才上人归天台·其二
作者：皇甫泌
朝代：宋

美玉不自贵，贵之者良工。
高才不自明，明之者至公。
和璞文未刻，他山石正同。
子虚赋未行，相如车不东。
我今征此词，亦将拟未通。
粤有空门子，孕秀赤城中。
性静不欲俗，诗癖俄在躬。
意淳自高古，言雅思变风。
劳劳不称年，名尚高远聪。
我来山月乡，即貌知困蒙。
吾师道虽否，天子方文崇。
一旦因得意，诵之于六宫。
送梵才上人归天台·其二
作者：皇甫泌
朝代：宋

美玉不自贵，贵之者良工。高才不自明，明之者至公。和璞文未刻，他山石正同。子虚赋未行，相如车不东。我今徵此词，亦将拟未通。粤有空门子，孕秀赤城中。性静不欲俗，诗癖俄在躬。意淳自高古，言雅思变风。劳劳不称年，名尚高远聪。我来山月乡，即貌知困蒙。吾师道虽否，天子方文崇。一旦因得意，诵之于六宫。
送梵才上人歸天台·其一
作者：皇甫泌
朝代：宋

昔在童蒙歲，學禮暨詩書。
肅肅秉庭訓，罔敢甯斯須。
積習將一紀，心目多勤劬。
本此修拙辭，階之登仕途。
得以施所學，聞者謂之迂。
吾道固未行，或嗤爲腐儒。
腐誠如所云，儒非吾敢居。
時英賤民政，亦誚官之麄。
嘉言屢詒勗，周旋畫偉謨。
胡不事章句，清貴無加于。
我聞今學者，爲人不自圖。
六朝文物壅，化源由是枯。
華文媿不能，迷深甘守株。
古人不得見，臨風重欷歔。
送梵才上人歸天台·其二
作者：皇甫泌
朝代：宋

美玉不自貴，貴之者良工。
高才不自明，明之者至公。
和璞文未刻，他山石正同。
子虛賦未行，相如車不東。
我今徵此詞，亦將擬未通。
粵有空門子，孕秀赤城中。
性靜不欲俗，詩癖俄在躬。
意淳自高古，言雅思變風。
勞勞不稱年，名尚高遠聰。
我來山月鄉，即貌知困蒙。
吾師道雖否，天子方文崇。
一旦因得意，誦之于六宮。
白龟泉
作者：皇甫涣
朝代：宋
体裁：五言绝句

灵台尘不止，尘止非灵台。爱此一泓水，曾栖灵物来。
白龜泉
作者：皇甫渙
朝代：宋

靈臺塵不止，塵止非靈臺。
愛此一泓水，曾棲靈物來。
和詣巖祈雨
作者：皇甫韶
朝代：宋

路盡山尤勝，溪深水愈豪。
寺樓今不見，依舊五峰高。
和诣岩祈雨
作者：皇甫韶
朝代：宋
体裁：五言绝句

路尽山尤胜，溪深水愈豪。寺楼今不见，依旧五峰高。
卜算子·送春
作者：皎如晦
朝代：宋
体裁：词

有意送春归，无计留春住。毕竟年年用著来，何似休归去。目断楚天遥，不见春归路。风急桃花也似愁，点点飞红雨。
句
作者：皮公弼
朝代：宋

壁山老守似僧家，无酒无歌岁华。
句
作者：皮公弼
朝代：宋

壁山老守似僧家，无酒无歌度岁华。
句
作者：皮公弼
朝代：宋

壁山老守似僧家，無酒無歌歲華。
嘉祐寺留別丕上人
作者：皮公弼
朝代：宋

兩年無惠及編氓，蜀道天難六月行。
深羨高僧捐世累，竹風湖處聽泉聲。
嘉祐寺留别丕上人
作者：皮公弼
朝代：宋
体裁：七言绝句

两年无惠及编氓，蜀道天难六月行。深羡高僧捐世累，竹风湖处听泉声。
伤春曲
作者：盈盈
朝代：宋
体裁：古风

芳菲时节，花压枝折。蜂蝶撩乱，阑槛光发。一旦碎花魂，葬花骨。蜂兮蝶兮何不来，空使雕阑对寒月。
伤春曲
作者：盈盈
朝代：宋

芳菲时节，花太枝折。
蜂蝶撩乱，阑槛光发。
寄王山
作者：盈盈
朝代：宋

枝上差差綠，林間簌簌紅。
已嘆芳菲盡，安能樽俎空。
君不見岳駝茂草長安東，金玉鑣勒雪花驄。
二十年前是俠少，纍纍昨日成衰翁。
幾時港飲流霞鍾，共君倒載夕陽中。
寄王山
作者：盈盈
朝代：宋

枝上差差绿，林间簌簌红。已叹芳菲尽，安能樽俎空。君不见铜驼茂草长安东，金玉镳勒雪花骢。二十年前是侠少，累累昨日成衰翁。几时满饮流霞钟，共君倒载夕阳中。
寄王山
作者：盈盈
朝代：宋

枝上差差绿，林间簌簌红。
已嘆芳菲尽，安能樽俎空。
君不见岳驼茂草长安东，金玉镳勒雪花骢。
二十年前是侠少，纍纍昨日成衰翁。
几时港饮流霞钟，共君倒载夕阳中。
句
作者：益州綠事參軍
朝代：宋

秋光都似宦情薄，山色不如歸興濃。
句
作者：益州绿事参军
朝代：宋

秋光都似宦情薄，山色不如归兴浓。
读翠微集
作者：盖屿
朝代：宋
体裁：七言绝句

圣宋吟哦只九僧，诗成往往比阳春。翠微阁上今朝见，格老辞清又一人。
题泗州庵庵壁
作者：盖抃
朝代：宋
体裁：七言绝句

十年三上未登科，此去行期昼锦过。上党有人传预兆，梦生头角见天和。
游大涤洞天
作者：盖经
朝代：宋

暇日寻幽入洞霄，攀萝扪石自忘劳。
地环九锁仙都閟，山倚一峯天柱高。
夜静仙人吹凤笛，月明帝子下雪旄。
佩环寂寂中庭晓，时有胎禽唳九皋。
游大涤洞天
作者：盖经
朝代：宋

暇日寻幽入洞霄，攀萝扪石自忘劳。地环九锁仙都閟，山倚一峰天柱高。夜静仙人吹凤笛，月明帝子下云旄。佩环寂寂中庭晓，时有胎禽唳九皋。
次郑大资竞渡诗韵
作者：盖谅
朝代：宋

昔年冶游浚都城，溶溶春水涨金明。
龙舟鳞次鼓兰桨，胜日讲武风波平。
沸地笑歌混箫笛，轰天金鼓惊鹭鹢。
当年冠盖尽英游，飞鞚联翩迅翔翼。
只今潜盘向荒陂，畴曩伟观那再期。
熙熙王化及远近，春来胜事还相随。
十百分朋同川济，咸欲得枭无异意。
屈原死向千载余，今不敬弔翻成戏。
敬弔赋就独贾生，可见君子异小人。
公诗贾赋独追伤，忍以为戏向芳春。
企听赐环在朝暮，衮绣遄归庙堂去。
故先濯我尘土心，琅琅哦公七字句。
次郑大资竞渡诗韵
作者：盖谅
朝代：宋

昔年冶游浚都城，溶溶春水涨金明。龙舟鳞次鼓兰桨，胜日讲武风波平。沸地笑歌混箫笛，轰天金鼓惊鹭鹢。当年冠盖尽英游，飞鞚联翩迅翔翼。只今潜盘向荒陂，畴曩伟观那再期。熙熙王化及远近，春来胜事还相随。十百分朋同川济，咸欲得枭无异意。屈原死向千载馀，今不敬吊翻成戏。敬吊赋就独贾生，可见君子异小人。公诗贾赋独追伤，忍以为戏向芳春。企听赐环在朝暮，衮绣遄归庙堂去。故先濯我尘土心，琅琅哦公七字句。
句
作者：盘翁
朝代：宋

孟光到老不晓事，刚道还山活计非。
句
作者：盘隐末子
朝代：宋

桃林我忆放牛日，茯圃谁思逸马时。
春日田园杂兴
作者：盘隠末子
朝代：宋
体裁：句

桃林我忆放牛日，葵圃谁思逸马时。
今是行呈刘以道
作者：盛世忠
朝代：宋

少年湖海误加鞭，久戍归欤暂息肩。
时有故山来梦裏，更无愁绪到吟边。
晨餐全仰数畦菜，岁计尤逋二顷田。
闲倚瘦筇长啸处，此身疑是结绳前。
今是行呈刘以道
作者：盛世忠
朝代：宋

少年湖海误加鞭，久戍归欤暂息肩。时有故山来梦里，更无愁绪到吟边。晨餐全仰数畦菜，岁计尤逋二顷田。闲倚瘦筇长啸处，此身疑是结绳前。
今是行呈劉以道
作者：盛世忠
朝代：宋

少年湖海誤加鞭，久戍歸歟暫息肩。
時有故山來夢裏，更無愁緒到吟邊。
晨餐全仰數畦菜，歲計尤逋二頃田。
閑倚瘦筇長嘯處，此身疑是結繩前。
倦妆图
作者：盛世忠
朝代：宋

睡觉春山懒更添，起来余恨锁眉尖。
料应春事关心曲，怕见杨花不卷帘。
倦妆图
作者：盛世忠
朝代：宋

睡觉春山懒更添，起来余恨锁眉尖。
料应春事关心曲，怕见杨花不捲帘。
倦妆图
作者：盛世忠
朝代：宋

睡觉春山懒更添，起来馀恨锁眉尖。料应春事关心曲，怕见杨花不捲帘。
倦妝圖
作者：盛世忠
朝代：宋

睡覺春山懶更添，起來餘恨鎖眉尖。
料應春事關心曲，怕見楊花不捲簾。
刘常簿席上
作者：盛世忠
朝代：宋

近授长生券，从天上绮筵。
潞公专洛日，吕望佐姬年。
坐语风生舌，梳头雪满肩。
上思耆旧用，飞诏到林泉。
刘常簿席上
作者：盛世忠
朝代：宋
体裁：五言律诗

近授长生券，从天下绮筵。潞公专洛日，吕望佐姬年。坐语风生舌，梳头雪满肩。上思耆旧用，飞诏到林泉。
劉常簿席上
作者：盛世忠
朝代：宋

近授長生券，從天下綺筵。
潞公專洛日，呂望佐姬年。
坐語風生舌，梳頭雪滿肩。
上思耆舊用，飛詔到林泉。
塞上聞角
作者：盛世忠
朝代：宋

刁斗城頭夜月寒，一聲嗚咽到江干。
梅花吹落渾閑事，白首征人淚暗彈。
塞上闻角
作者：盛世忠
朝代：宋
体裁：七言绝句

刁斗城头夜月寒，一声呜咽到江干。梅花吹落浑闲事，白首征人泪暗弹。
嬾讀書
作者：盛世忠
朝代：宋

不弄絲桐不作詩，槃池疊石學兒嬉。
少年讀易都忘却，身似羲皇未畫時。
寄藏叟僧善珍
作者：盛世忠
朝代：宋

訪友南山路，橋橫古木陰。
砌苔無俗跡，庭柏是禪心。
舊衲連雲補，新詩带月吟。
同袍嚴戒行，別是一叢林。
寄藏叟僧善珍
作者：盛世忠
朝代：宋
体裁：五言律诗

访友南山路，桥横古木阴。砌苔无俗迹，庭柏是禅心。旧衲连云补，新诗带月吟。同袍严戒行，别是一丛林。
懒读书
作者：盛世忠
朝代：宋

不弄丝桐不作诗，槃池叠石学儿嬉。少年读易都忘却，身似羲皇未画时。
懒读书
作者：盛世忠
朝代：宋

不弄丝桐不作诗，槃池迭石学儿嬉。
少年读易都忘却，身似羲皇未画时。
柴門
作者：盛世忠
朝代：宋

石砌苔初合，柴門手自開。
日催花影轉，風遞竹聲來。
蟹眼翻茶鼎，鵝兒灧酒杯。
不須憂歲計，魁芋已新栽。
柴门
作者：盛世忠
朝代：宋

石砌苔初合，柴门手自开。
日催开影转，风递竹声来。
蟹眼翻茶鼎，鹅儿滟酒杯。
不须忧岁计，魁芋已新栽。
柴门
作者：盛世忠
朝代：宋
体裁：五言律诗

石砌苔初合，柴门手自开。日催花影转，风递竹声来。蟹眼翻茶鼎，鹅儿滟酒杯。不须忧岁计，魁芋已新栽。
王昭君
作者：盛世忠
朝代：宋
体裁：七言绝句

汉使南归绝信音，毡庭青草始知春。蛾眉却解安邦国，羞杀麒麟阁上人。
王昭君
作者：盛世忠
朝代：宋

漢使南歸絕信音，氈庭青草始知春。
蛾眉却解安邦國，羞殺麒麟閣上人。
生涯詩
作者：盛世忠
朝代：宋

壯歲欲飛騰，生涯亦可矜。
一千餘日戰，三十九年僧。
硯枕秋風夢，書燈夜雨澄。
儒生貴知命，飲水曲吾肱。
生涯诗
作者：盛世忠
朝代：宋

壮岁欲飞腾，生涯亦可矜。
一千余日战，三十九年僧。
砚枕秋风梦，书灯夜雨澄。
儒生贵知命，饮水曲吾肱。
生涯诗
作者：盛世忠
朝代：宋

壮岁欲飞腾，生涯亦可矜。一千馀日战，三十九年僧。砚枕秋风梦，书灯夜雨澄。儒生贵知命，饮水曲吾肱。
病起书院偶成
作者：盛世忠
朝代：宋

蓄水滋兰畹，开窗近竹林。
败糊黄虮閧，断简老虫侵。
酒尚欺人病，诗能对客吟。
晨昏一饮足，此外不关心。
病起书院偶成
作者：盛世忠
朝代：宋

蓄水滋兰畹，开窗近竹林。败糊黄蚁鬨，断简老虫侵。酒尚欺人病，诗能对客吟。晨昏一饱足，此外不关心。
病起书院偶成
作者：盛世忠
朝代：宋

蓄水滋兰畹，开窗近竹林。
败糊黄螘鬨，断简老虫侵。
酒尚欺人病，诗能对客吟。
晨昏一饱足，此外不关心。
病起書院偶成
作者：盛世忠
朝代：宋

蓄水滋蘭畹，開窗近竹林。
敗糊黄螘鬨，斷簡老蟲侵。
酒尚欺人病，詩能對客吟。
晨昏一飽足，此外不關心。
秦竹溪校书清漳未回
作者：盛世忠
朝代：宋

茅斋雅称竹方床，风过疎篱有暗香。
剧饮一冬成酒病，得闲终日为诗忙。
新移橘本便霜信，贪看梅花倚夕阳。
相望故人三百里，十宵九梦到清漳。
秦竹溪校书清漳未回
作者：盛世忠
朝代：宋

茅斋雅称竹方床，风过疏篱有暗香。剧饮一冬成酒病，得闲终日为诗忙。新移橘本便霜信，贪看梅花倚夕阳。相望故人三百里，十宵九梦到清漳。
秦竹溪校書清漳未回
作者：盛世忠
朝代：宋

茅齋雅稱竹方牀，風過疎籬有暗香。
劇飲一冬成酒病，得閑終日爲詩忙。
新移橘本便霜信，貪看梅花倚夕陽。
相望故人三百里，十宵九夢到清漳。
简贾户部
作者：盛世忠
朝代：宋
体裁：五言律诗

十五年前别，相逢各老成。旧游如一梦，忽见似重生。剧饮无人敌，高谈坐客惊。诸郎尤可喜，事业短灯檠。
簡賈戶部
作者：盛世忠
朝代：宋

十五年前別，相逢各老成。
舊遊如一夢，忽見似重生。
劇飲無人敵，高談坐客驚。
諸郎尤可喜，事業短燈檠。
胡苇航寄古剑
作者：盛世忠
朝代：宋

有人尺锦长安来，远寄宝匣手自开。红云紫气灿虚室，铗中青蛇鳞生苔。诚携掌握一挥动，瞬息天地兴风雷。少年志气老益壮，惟愿圣诏下九垓。厩中我有汗血马，与汝直北清氛埃。丈夫当为国雪耻，笑指经生真不才。
胡苇航寄古剑
作者：盛世忠
朝代：宋

有人尺锦长安来，远寄宝匣手自开。
红云紫气灿虚室，铗中青蛇鳞生苔。
诚携掌握一挥动，瞬息天地兴风雷。
少年志气老益壮，惟愿圣诏下九垓。
廐中我有汗血马，与汝直北清氛埃。
丈夫当为国雪耻，笑指经生真不才。
胡葦航寄古劍
作者：盛世忠
朝代：宋

有人尺錦長安來，遠寄寶匣手自開。
紅雲紫氣燦虛室，鋏中青蛇鱗生苔。
誠携掌握一揮動，瞬息天地興風雷。
少年志氣老益壯，惟願聖詔下九垓。
廐中我有汗血馬，與汝直北清氛埃。
丈夫當爲國雪恥，笑指經生真不才。
觀棋
作者：盛世忠
朝代：宋

爭先劉與項，得勢楚侵秦。
本是知心友，翻成敵國人。
運籌爭劫殺，敗局在逡巡。
袖手旁觀者，機深亦損神。
观棋
作者：盛世忠
朝代：宋
体裁：五言律诗

争先刘与项，得势楚侵秦。本是知心友，翻成敌国人。运筹争劫杀，败局在逡巡。袖手旁观者，机深亦损神。
送吕东山之清漳
作者：盛世忠
朝代：宋
体裁：五言律诗

君是纯阳派，神清性亦真。有诗聊遣兴，无术可医贫。富贵皆尤物，江湖易老人。置山钱足矣，客路莫因循。
送呂東山之清漳
作者：盛世忠
朝代：宋

君是純陽派，神清性亦真。
有詩聊遣興，無術可醫貧。
富貴皆尤物，江湖易老人。
置山錢足矣，客路莫因循。
毘蓝岩
作者：盛奇
朝代：宋
体裁：七言绝句

别开洞壑翠微齐，萝薜云深路转迷。一榻繁阴炎扫午，六秋岩畔足幽栖。
毘藍巖
作者：盛奇
朝代：宋

別開洞壑翠微齊，蘿薜雲深路轉迷。
一榻繁陰炎掃午，六秋巖畔足幽棲。
句
作者：盛子充
朝代：宋

竹筒牙签日满前，何妨心醉六经眠。
句
作者：盛子充
朝代：宋

竹筒牙籤日满前，何妨心醉六经眠。
句
作者：盛子充
朝代：宋

竹筒牙籤日滿前，何妨心醉六經眠。
太湖
作者：盛师仲
朝代：宋
体裁：七言绝句

霸越功成识虑深，扁舟因起五湖心。若贪富贵如文种，句践那能肯铸金。
太湖
作者：盛師仲
朝代：宋

霸越功成識慮深，扁舟因起五湖心。
若貪富貴如文種，句踐那能肯鑄金。
修竹台
作者：盛度
朝代：宋

我来小小郡，爱此高高台。
前对苍筤竹，万午球琳材。
修竹台
作者：盛度
朝代：宋
体裁：五言绝句

我来小小郡，爱此高高台。前对苍筤竹，万竿球琳材。
修竹臺
作者：盛度
朝代：宋

我來小小郡，愛此高高臺。
前對蒼筤竹，萬竿球琳材。
句
作者：盛度
朝代：宋

我来佩竹使，方且憩熊轓。南国松楸旧，东湖水石凉。
句·其一
作者：盛度
朝代：宋

我來佩竹使，方且憩熊轓。
句·其一
作者：盛度
朝代：宋

我来佩竹使，方且憩熊轓。
句·其二
作者：盛度
朝代：宋

南国松楸旧，东湖水石凉。
句·其二
作者：盛度
朝代：宋

南國松楸舊，東湖水石凉。
庶子泉
作者：盛度
朝代：宋
体裁：五言绝句

深藏西竹寺，寒拥北谯城。石字赞皇古，泉铭庶子清。
庶子泉
作者：盛度
朝代：宋

深藏西竹寺，寒擁北譙城。
石字贊皇古，泉銘庶子清。
送何水部蒙出牧袁州
作者：盛度
朝代：宋

文昌郎位改清資，乞領魚符賦式微。
雉省月寒慵夜直，隼旟風細喜秋歸。
宜春酒助新開宴，侍史香餘舊賜衣。
客向西山思井舊，莫教漚鳥見人飛。
送何水部蒙出牧袁州
作者：盛度
朝代：宋

文昌郎位改清资，乞领鱼符赋式微。
雉省月寒慵夜直，隼旟风细喜秋归。
宜春酒助新开宴，侍史香余旧赐衣。
客向西山思井旧，莫教沤鸟见人飞。
送何水部蒙出牧袁州
作者：盛度
朝代：宋

文昌郎位改清资，乞领鱼符赋式微。雉省月寒慵夜直，隼旟风细喜秋归。宜春酒助新开宴，侍史香馀旧赐衣。客向西山思井旧，莫教沤鸟见人飞。
梅花
作者：盛文韶
朝代：宋
体裁：五言律诗

翠羽啁啾夜，空山偃蹇时。看人多冷眼，出手尽高枝。香细巡檐得，寒深踏雪知。纷纷后来者，红紫莫矜奇。
梅花
作者：盛文韶
朝代：宋

翠羽啁啾夜，空山偃蹇時。
看人多冷眼，出手盡高枝。
香細巡檐得，寒深踏雪知。
紛紛後來者，紅紫莫矜奇。
独吟
作者：盛旷
朝代：宋
体裁：七言绝句

刊名紫简群魔宾，扶桑旸谷奏玉晨。控驾三素辅翊宸，敢忘南岳魏夫人。
独吟
作者：盛旷
朝代：宋

刊名紫简群魔宾，扶桑暘谷奏玉晨。
控驾三素辅翊宸，敢忘南岳魏夫人。
书怀
作者：盛明远
朝代：宋
体裁：五言律诗

溪山行自得，松竹最相知。避世逢天宝，编年问义熙。鸟驯时傍户，婢小亦吟诗。薇蕨秋来少，香生芋熟时。
書懷
作者：盛明遠
朝代：宋

溪山行自得，松竹最相知。
避世逢天寶，編年問義熙。
鳥馴時傍戶，婢小亦吟詩。
薇蕨秋來少，香生芋熟時。
獨吟
作者：盛曠
朝代：宋

刊名紫簡群魔賓，扶桑暘谷奏玉晨。
控駕三素輔翊宸，敢忘南嶽魏夫人。
乌石山僧舍
作者：盛松坡
朝代：宋
体裁：五言律诗

小径通山寺，飞檐抹晓霞。松风惊蝶梦，梵磬杂蜂衙。僧腊菩提树，禅心菡萏花。诗成因抵掌，飞起欲栖鸦。
烏石山僧舍
作者：盛松坡
朝代：宋

小徑通山寺，飛簷抹曉霞。
松風驚蝶夢，梵磬雜蜂衙。
僧臘菩提樹，禪心菡萏花。
詩成因抵掌，飛起欲棲鴉。
閑居
作者：盛松坡
朝代：宋

地僻無人到，何緣有市聲。
醉中詩句健，閑裏夢魂清。
澗水濃煎茗，畦蔬淡煮羹。
讀書猶懶在，何暇見公卿。
闲居
作者：盛松坡
朝代：宋

地僻无人到，何缘有市声。
醉中诗句健，闲裏梦魂清。
涧水浓煎茗，畦蔬淡煮羹。
读书犹懒在，何暇见公卿。
闲居
作者：盛松坡
朝代：宋

地僻无人到，何缘有市声。醉中诗句健，闲里梦魂清。涧水浓煎茗，畦蔬淡煮羹。读书犹懒在，何暇见公卿。
題淡山巖
作者：盛某
朝代：宋

黄公丘壑人，閱遍山水奇。
晚觀淡巖作，獨許天下稀。
我初頗未信，及到乃愧之。
偉茲過奇特，驟睹心驚疑。
神靈藴幽秘，無乃弗許窺。
捫苔漸深入，歡愕不自持。
穹窿但一石，轇轕周四維。
廣容千人騶，高建五丈旂。
巨勢裂地軸，虛窗豁天扉。
森然萬幕張，鬰若曾雲垂。
危磴過別洞，絕壁浮煙霖。
幽房瞰窈窕，屏榻如礱治。
雲霞起坐隅，翠嵐著人衣。
頓覺從來山，榛莽翳土埠。
化石事茫昧，驅蛇知是非。
井臼儼遺處，芝田留舊畦。
云昔隱仙宅，此理固亦宜。
元柳跡不到，隱顯當有時。
憶我半紀前，已與茲山期。
了然蘭臺夢，宛渡瀟江湄。
今來恍如昨，始悟非人爲。
寧嗟擯幽邈，持爾足自怡。
無窮軒冕客，有幾能遊斯。
天應出此境，以慰遐荒悲。
题淡山岩
作者：盛某
朝代：宋

黄公丘壑人，阅遍山水奇。晚观淡岩作，独许天下稀。我初颇未信，及到乃愧之。伟兹过奇特，骤睹心惊疑。神灵蕴幽秘，无乃弗许窥。扪苔渐深入，欢愕不自持。穹窿但一石，轇轕周四维。广容千人驺，高建五丈旂。巨势裂地轴，虚窗豁天扉。森然万幕张，郁若曾云垂。危磴过别洞，绝壁浮烟霏。幽房瞰窈窕，屏榻如砻治。云霞起坐隅，翠岚著人衣。顿觉从来山，榛莽翳土埠。化石事茫昧，驱蛇知是非。井臼俨遗处，芝田留旧畦。云昔隐仙宅，此理固亦宜。元柳迹不到，隐显当有时。忆我半纪前，已与兹山期。了然兰台梦，宛渡潇江湄。今来恍如昨，始悟非人为。宁嗟摈幽邈，持尔足自怡。无穷轩冕客，有几能游斯。天应出此境，以慰遐荒悲。
题淡山岩
作者：盛某
朝代：宋

黄公丘壑人，阅遍山水奇。
晚观淡岩作，独许天下稀。
我初颇未信，及到乃愧之。
伟兹过奇特，骤睹心惊疑。
神灵藴幽秘，无乃弗许窥。
扪苔渐深入，欢愕不自持。
穹窿但一石，轇轕周四维。
广容千人驺，高建五丈旗。
巨势裂地轴，虚窗豁天扉。
森然万幕张，鬰若曾云垂。
危磴过别洞，绝壁浮烟霖。
幽房瞰窈窕，屏榻如砻治。
云霞起坐隅，翠岚着人衣。
顿觉从来山，榛莽翳土埠。
化石事茫昧，驱蛇知是非。
井臼俨遗处，芝田留旧畦。
云昔隐仙宅，此理固亦宜。
元柳迹不到，隐显当有时。
忆我半纪前，已与兹山期。
了然兰台梦，宛渡潇江湄。
今来恍如昨，始悟非人为。
宁嗟摈幽邈，持尔足自怡。
无穷轩冕客，有几能游斯。
天应出此境，以慰遐荒悲。
句
作者：盛次仲
朝代：宋

看來天地不知夜，飛入園林總是春。
句
作者：盛次仲
朝代：宋

看来天地不知夜，飞入园林总是春。
永明寺四香亭
作者：盛次仲
朝代：宋

扰扰红尘为底忙，僧家白日自舒长。朱帘著地寂无事，百刻青春一炷香。四围老绿夏阴凉，一枕南风睡思长。梦里不知身是蝶，等闲飞入白莲香。霜晴却见湖山好，境静方知日月长。陶令醉多难入社，时来采菊饮秋香。趁雪看山坐小床，白云影里玉虹长。不知砌下梅花发，只怪开帘有暗香。
永明寺四香亭·其一
作者：盛次仲
朝代：宋

扰扰红尘为底忙，僧家白日自舒长。
朱帘着地寂无事，百刻青春一炷香。
永明寺四香亭·其一
作者：盛次仲
朝代：宋

扰扰红尘为底忙，僧家白日自舒长。朱帘著地寂无事，百刻青春一炷香。
永明寺四香亭·其一
作者：盛次仲
朝代：宋

擾擾紅塵爲底忙，僧家白日自舒長。
朱簾著地寂無事，百刻青春一炷香。
永明寺四香亭·其三
作者：盛次仲
朝代：宋
体裁：七言绝句

霜晴却见湖山好，境静方知日月长。陶令醉多难入社，时来采菊饮秋香。
永明寺四香亭·其三
作者：盛次仲
朝代：宋

霜晴卻見湖山好，境靜方知日月長。
陶令醉多難入社，時來采菊飲秋香。
永明寺四香亭·其二
作者：盛次仲
朝代：宋

四围老绿夏阴凉，一枕南风睡思长。
梦裏不知身是蝶，等闲飞入白莲香。
永明寺四香亭·其二
作者：盛次仲
朝代：宋

四围老绿夏阴凉，一枕南风睡思长。梦里不知身是蝶，等闲飞入白莲香。
永明寺四香亭·其二
作者：盛次仲
朝代：宋

四圍老綠夏陰涼，一枕南風睡思長。
夢裏不知身是蝶，等閑飛入白蓮香。
永明寺四香亭·其四
作者：盛次仲
朝代：宋

趁雪看山坐小床，白云影襄玉虹长。
不知砌下梅花发，只怪开帘有暗香。
永明寺四香亭·其四
作者：盛次仲
朝代：宋

趁雪看山坐小床，白云影里玉虹长。不知砌下梅花发，只怪开帘有暗香。
永明寺四香亭·其四
作者：盛次仲
朝代：宋

趁雪看山坐小床，白雲影襄玉虹長。
不知砌下梅花發，只怪開簾有暗香。
題東寺松石小軒呈同游關彥長明府
作者：盛次仲
朝代：宋

一松偃蹇蒼龍蟠，一石巉巖怒虎踞。
我來題作龍虎軒，便恐風雲卷將去。
题东寺松石小轩呈同游关彦长明府
作者：盛次仲
朝代：宋
体裁：七言绝句

一松偃蹇苍龙蟠，一石巉岩怒虎踞。我来题作龙虎轩，便恐风云卷将去。
午窗即事
作者：盛烈
朝代：宋

午困俄惊啭栗留，东风独立思悠悠。蜂搜花醴勤王事，燕拓芹巢为子谋。白发愁边添渐密，青春忙里去如流。无言猛拍栏干曲，恰喜长须荐茗瓯。
午窗即事
作者：盛烈
朝代：宋

午困俄惊啭栗留，东风独立思悠悠。
蜂搜花醴勤王事，燕拓芹巢为子谋。
白髮愁边添渐密，青春忙裏去如流。
无言猛拍栏干曲，恰喜长鬚荐茗瓯。
午窗即事
作者：盛烈
朝代：宋

午困俄驚囀栗留，東風獨立思悠悠。
蜂搜花醴勤王事，燕拓芹巢爲子謀。
白髮愁邊添漸密，青春忙裏去如流。
無言猛拍欄干曲，恰喜長鬚薦茗甌。
同黄吟隠湖上散步
作者：盛烈
朝代：宋

暖翻鴨頂一川晴，喜共長堤緩轡行。
落盡繁紅春結局，傳來太白酒尋盟。
人于冷淡交偏好，句向蕭閑吟倍清。
鵜鴂一聲林外喚，短篷歸带夕陽明。
同黄吟隠湖上散步
作者：盛烈
朝代：宋
体裁：七言律诗

暖翻鸭顶一川晴，喜共长堤缓辔行。落尽繁红春结局，传来太白酒寻盟。人于冷淡交偏好，句向萧闲吟倍清。鹈鴂一声林外唤，短篷归带夕阳明。
堤上归
作者：盛烈
朝代：宋

舟横别港赴鸥约，人立斜阳等燕归。心事一春拈不出，两堤杨柳又绵飞。片云筛雨过横塘，衬断蘋风作晚凉。意快短檠推不照，柳边听月对啼螀。
堤上归·其一
作者：盛烈
朝代：宋
体裁：七言绝句

舟横别港赴鸥约，人立斜阳等燕归。心事一春拈不出，两堤杨柳又绵飞。
堤上归·其二
作者：盛烈
朝代：宋

片云筛雨过横塘，衬断苹风作晚凉。
意快短檠推不照，柳边听月对啼螀。
堤上归·其二
作者：盛烈
朝代：宋

片云筛雨过横塘，衬断蘋风作晚凉。意快短檠推不照，柳边听月对啼螀。
堤上歸·其一
作者：盛烈
朝代：宋

舟橫別港赴鷗約，人立斜陽等燕歸。
心事一春拈不出，兩堤楊柳又綿飛。
堤上歸·其二
作者：盛烈
朝代：宋

片雲篩雨過橫塘，襯斷蘋風作晚凉。
意快短檠推不照，柳邊聽月對啼螿。
幽庭
作者：盛烈
朝代：宋

幽庭鳥蹴梅花片，䔩䔩因風摶復散。
貪看立到晝陰移，滿地蒼苔遮一半。
幽庭
作者：盛烈
朝代：宋

幽庭鸟蹴梅花片，䔩䔩因风抟復散。
贪看立到昼阴移，满地苍苔遮一半。
幽庭
作者：盛烈
朝代：宋

幽庭鸟蹴梅花片，蔌蔌因风抟复散。贪看立到昼阴移，满地苍苔遮一半。
春兴
作者：盛烈
朝代：宋
体裁：七言绝句

泾云全放两峰青，湾柳丝金照眼明。短棹又随鸥鹭去，笙歌少处结春盟。
春興
作者：盛烈
朝代：宋

涇雲全放兩峰青，灣柳絲金照眼明。
短棹又隨鷗鷺去，笙歌少處結春盟。
晚步段桥
作者：盛烈
朝代：宋

垂红顶上快登临，拍拍秋光满袖襟。
伎痒欲吟吟未稳，两山钟裏莫云深。
晚步段桥
作者：盛烈
朝代：宋

垂红顶上快登临，拍拍秋光满袖襟。伎痒欲吟吟未稳，两山钟里莫云深。
晚步段橋
作者：盛烈
朝代：宋

垂紅頂上快登臨，拍拍秋光滿袖襟。
伎癢欲吟吟未穩，兩山鐘裏莫雲深。
暮天即事
作者：盛烈
朝代：宋
体裁：七言绝句

东寺钟联西寺鸣，前村树末暝烟平。天涯倦翼归无限，只有鸦飞自唤名。
暮天即事
作者：盛烈
朝代：宋

東寺鐘聯西寺鳴，前村樹末暝煙平。
天涯倦翼歸無限，只有鴉飛自喚名。
朔風
作者：盛烈
朝代：宋

小窗簾箔護重重，榾柮鑪心蛻骨紅。
昨夜朔風能凜冽，冰花亦結硯池中。
朔风
作者：盛烈
朝代：宋

小窗帘箔护重重，榾柮炉心蜕骨红。昨夜朔风能凛冽，冰花亦结砚池中。
朔风
作者：盛烈
朝代：宋

小窗帘箔护重重，榾柮鑪心蜕骨红。
昨夜朔风能凛冽，冰花亦结砚池中。
渔父词
作者：盛烈
朝代：宋
体裁：七言绝句

晓岸披风驾短篷，平芜烟浪几重重。鸣榔莫近荷花浦，鸥鹭早凉眠正浓。
湖天晚霞
作者：盛烈
朝代：宋

鮫人織出綃五色，馮夷不敢閟深澤。
闖得燭龍歸崦嵫，橫舒幾占半天碧。
光絢列岑浮紫翠，琉璃倒蘸成琥珀。
何當乘風掣下來，并州快剪隨意劃。
製就詩囊百萬箇，分與江湖放吟客。
湖天晚霞
作者：盛烈
朝代：宋

鲛人织出绡五色，冯夷不敢閟深泽。闯得烛龙归崦嵫，横舒几占半天碧。光绚列岑浮紫翠，琉璃倒蘸成琥珀。何当乘风掣下来，并州快剪随意划。制就诗囊百万个，分与江湖放吟客。
湖天晚霞
作者：盛烈
朝代：宋

鲛人织出绡五色，冯夷不敢閟深泽。
闯得烛龙归崦嵫，横舒几占半天碧。
光绚列岑浮紫翠，琉璃倒蘸成琥珀。
何当乘风掣下来，并州快剪随意划。
制就诗囊百万箇，分与江湖放吟客。
漁父詞
作者：盛烈
朝代：宋

曉岸披風駕短篷，平蕪煙浪幾重重。
鳴榔莫近荷花浦，鷗鷺早凉眠正濃。
玉閬風書院偶題·其一
作者：盛烈
朝代：宋

塔倚翠微椽筆勁，湖吞碧落硯池寬。
天然調度誰消得，不是吟家出手難。
玉閬風書院偶題·其二
作者：盛烈
朝代：宋

歲事從他沸似糜，小窗挂起只看詩。
不知那樹梅先謝，一片香飛入硯池。
玉阆风书院偶题
作者：盛烈
朝代：宋

塔倚翠微椽笔劲，湖吞碧落砚池宽。天然调度谁消得，不是吟家出手难。岁事从他沸似糜，小窗挂起只看诗。不知那树梅先谢，一片香飞入砚池。
玉阆风书院偶题·其一
作者：盛烈
朝代：宋
体裁：七言绝句

塔倚翠微椽笔劲，湖吞碧落砚池宽。天然调度谁消得，不是吟家出手难。
玉阆风书院偶题·其二
作者：盛烈
朝代：宋
体裁：七言绝句

岁事从他沸似糜，小窗挂起只看诗。不知那树梅先谢，一片香飞入砚池。
白发
作者：盛烈
朝代：宋

白发非有种，如何忽自生。尽从方寸地，莳此两三茎。场屋债犹欠，山林计未成。头颅知渐丑，羞向镜中呈。
白髮
作者：盛烈
朝代：宋

白髮非有种，如何忽自生。
尽从方寸地，莳此两三茎。
场屋债犹欠，山林计未成。
头颅知渐丑，羞向镜中呈。
白髮
作者：盛烈
朝代：宋

白髮非有種，如何忽自生。
盡從方寸地，蒔此兩三莖。
場屋債猶欠，山林計未成。
頭顱知漸醜，羞向鏡中呈。
觀下湖漁者
作者：盛烈
朝代：宋

漁舠逗曉來相續，短笆亂割春塘淥。
須留一半還詩翁，要看早晚鴛鴦浴。
观下湖渔者
作者：盛烈
朝代：宋
体裁：七言绝句

渔舠逗晓来相续，短笆乱割春塘渌。须留一半还诗翁，要看早晚鸳鸯浴。
送黄吟隐游吴门
作者：盛烈
朝代：宋

寒江买棹催遄征，何如缓泛六桥寻鸥盟。侯门怀刺谒掌傧，何如散策孤山探梅信。吟隐豫章之耳孙，调高琢句期颛门。西江不住来西湖，唤醒晚唐诸老魂。有时吐出惊人语，定须贵杀雒京楮。脍炙人口徒属餍，还来只字不堪煮。行吟荏苒岁欲暮，束装又问吴中路。节翁旧有珠履缘，何况荐书袖无数。此行一句直万钱，十句唾手腰可缠。归来卸却扬州鹤，推敲调度权架阁。
送黄吟隠游吴门
作者：盛烈
朝代：宋

寒江买棹催遄征，何如缓泛六桥寻鸥盟。
侯门怀刺谒掌傧，何如散策孤山探梅信。
吟隐豫章之耳孙，调高琢句期颛门。
西江不住来西湖，唤醒晚唐诸老魂。
有时吐出惊人语，定须贵杀雒京楮。
脍炙人口徒属餍，还来隻字不堪煮。
行吟荏苒岁欲暮，束装又问吴中路。
节翁旧有珠履缘，何况荐书袖无数。
此行一句直万钱，十句唾手腰可缠。
归来卸却扬州鹤，推敲调度权架阁。
送黄吟隠遊吳門
作者：盛烈
朝代：宋

寒江買櫂催遄征，何如緩泛六橋尋鷗盟。
侯門懷刺謁掌儐，何如散策孤山探梅信。
吟隱豫章之耳孫，調高琢句期顓門。
西江不住來西湖，喚醒晚唐諸老魂。
有時吐出驚人語，定須貴殺雒京楮。
膾炙人口徒屬饜，還來隻字不堪煮。
行吟荏苒歲欲暮，束裝又問吳中路。
節翁舊有珠履緣，何況薦書袖無數。
此行一句直萬錢，十句唾手腰可纏。
歸來卸却揚州鶴，推敲調度權架閣。
朱元晦过访
作者：盛璲
朝代：宋

苍松翠竹映斜晖，野菊花开过客稀。叶底黄虫作寒茧，雨馀蝴蝶满园飞。梅花树下三间屋，挂壁枯桐尽日闲。有客过门弹一曲，断云残雪满空山。
朱元晦过访·其一
作者：盛璲
朝代：宋

苍松翠竹映斜晖，野菊花开过客稀。
叶底黄虫作寒茧，雨余蝴蝶满园飞。
朱元晦过访·其一
作者：盛璲
朝代：宋

苍松翠竹映斜晖，野菊花开过客稀。叶底黄虫作寒茧，雨馀蝴蝶满园飞。
朱元晦过访·其二
作者：盛璲
朝代：宋
体裁：七言绝句

梅花树下三间屋，挂壁枯桐尽日闲。有客过门弹一曲，断云残雪满空山。
朱元晦過訪·其一
作者：盛璲
朝代：宋

蒼松翠竹映斜暉，野菊花開過客稀。
葉底黄蟲作寒繭，雨餘蝴蝶滿園飛。
朱元晦過訪·其二
作者：盛璲
朝代：宋

梅花樹下三間屋，挂壁枯桐盡日閑。
有客過門彈一曲，斷雲殘雪滿空山。
題涪江石魚次何憲韵
作者：盛辛
朝代：宋

巨浸浮空無路通，雙鱗紀瑞杳難窮。
昔人刻石留山趾，今日呈祥表歲豐。
衆喜有年歌善政，獨慚無補助成功。
須知顯晦將千載，往哲標名歲大中。
题涪江石鱼次何宪韵
作者：盛辛
朝代：宋
体裁：七言律诗

巨浸浮空无路通，双鳞纪瑞杳难穷。昔人刻石留山趾，今日呈祥表岁丰。众喜有年歌善政，独惭无补助成功。须知显晦将千载，往哲标名岁大中。
奉寄灵岩长老确公大师·其一
作者：盛陶
朝代：宋

适见随州住，谁教复在齐。君看历山北，何似善光西。
奉寄灵岩长老确公大师·其一
作者：盛陶
朝代：宋

适见随州住，谁教復在齐。
君看历山北，何似善光西。
奉寄灵岩长老确公大师·其二
作者：盛陶
朝代：宋
体裁：古风

传法仙城后，流名上国高。游方缘渐契，无亦太忉忉。灵岩山下草，今古几回春。不有开堂日，焉知卷席人。
奉寄靈巖長老確公大師·其一
作者：盛陶
朝代：宋

適見隨州住，誰教復在齊。
君看歷山北，何似善光西。
奉寄靈巖長老確公大師·其二
作者：盛陶
朝代：宋

傳法仙城後，流名上國高。
游方緣漸契，無亦太忉忉。
靈巖山下草，今古幾回春。
不有開堂日，焉知卷席人。
句
作者：盤翁
朝代：宋

孟光到老不曉事，剛道還山活計非。
句
作者：盤隠末子
朝代：宋

桃林我憶放牛日，葵圃誰思逸馬時。
登仙奕山
作者：盧侗
朝代：宋

畏對青山老一秋，逢春又向碧巖遊。
憑空爲問蓬萊客，何物能消萬古愁。
句
作者：盧傳霖
朝代：宋

寒鄉只顧春來早，暖日暄風盡蕩摩。
靈巖感懷
作者：盧剛
朝代：宋

摩挲石刻拜方興，誤國從初恨老秦。
十六州歸仍遺虜，百餘年事語誰人。
出師表在今如始，墮泪碑存舊似新。
江水江花豈終極，風光一任轉青春。
雨花臺
作者：盧壽老
朝代：宋

輶車行曉快新遊，更上雨花臺上頭。
看不厭人渾是景，清無極處奈何秋。
地完龍虎堂堂立，江泊鯨鯢滾滾流。
一带黄山是淮土，依然望弗見神州。